ועדת העלייה, הקליטה והתפוצות, כנסת 19, פרוטוקול מספר 31, 2013-11-11 12:30

יואל רזבוזוב: חברים, שלום לכולם.

יואל רזבוזוב: צהריים טובים למשתתפים בדיון ולצופים בנו בערוץ הכנסת.

יואל רזבוזוב: התכנסנו היום לדון בהתמודדות הקהילות היהודיות עם האנטישמיות והדה-לגיטימציה של ישראל בהשתתפות כמה חברי פרלמנט מצרפת וליטא, ראשי קהילות יהודיות מאירופה, צפון אמריקה ואוסטרליה.

יואל רזבוזוב: אם שכחתי מישהו, יש פה הרבה נציגים והרבה אנשים מכובדים שהגיעו לכאן, באמת אני מודה לכם, חלק הגיעו מרחוק ומאוד מאוד חשוב שאתם כאן, לתת לנו את ההרגשה שלכם.

יואל רזבוזוב: בתוך מספר דקות אנחנו נקיים מכאן שיחה עם נציג קק"ל באוסטרליה, מר שלמה בן חיים, שנפגע באירוע אנטישמי בסידני, כמו שכולנו זוכרים, לפני שבועיים וחצי.

יואל רזבוזוב: המקרה הזה הדליק נורה אדומה אצל כל מי שעוד היה אדיש לפני האירוע הזה לאירועי האנטישמיות.

יואל רזבוזוב: אנחנו שומעים, אני כמעט כל יום פותח עיתון ולצערי בתקופה האחרונה אני מוצא באיזה שהוא עמוד איזה שהוא מקרה אנטישמי שקרה, אם זה היה לפני כמה ימים, עם ראשי חזירים באוקראינה, שזרקו על בית כנסת, אם זה מה שקרה בבלגיה היום.

יואל רזבוזוב: כל יום אני פותח והמגמה היא לא טובה.

יואל רזבוזוב: אם אנחנו חשבנו והיינו אדישים ואמרנו שהתופעה לא קיימת ואנחנו ממציאים את זה, אז כנראה שאנחנו לא ממציאים, יותר מדי מקרים, יותר ויותר, והחשש שלי, חשש מאוד מאוד גדול, לפתוח יום אחד כותרת של עיתון ולראות שקרה ליל הבדולח.

יואל רזבוזוב: זה מה שהיה, לפני כמה ימים ציינו 75 שנה לליל הבדולח, המקרה הנוראי והזוועתי וזה הפחד.

יואל רזבוזוב: עם כל הכותרות האלה זה יכול לקרות ואנחנו כמדינה, אסור לנו לתת לדבר כזה לקרות, בשום פנים ואופן.

יואל רזבוזוב: אנחנו נדבר בהמשך על ההמלצות, מה אנחנו חושבים לעשות.

יואל רזבוזוב: אנחנו רוצים לשמוע מכם מה אתם אומרים, מה התחושות שלכם.

יואל רזבוזוב: במסגרת הדיון אנחנו גם נקיים דיון בהצעה לסדר של חבר הכנסת אורי מקלב בנושא התגברות האנטישמיות בסידני.

יואל רזבוזוב: כמו שאמרתי, בסיום הדיון אנחנו נגבש את מסקנות הוועדה, שיונחו על שולחן הכנסת לאחר אישורן באחת הישיבות הקרובות.

יואל רזבוזוב: את הישיבה הזו יזם הקונגרס היהודי הישראלי שהביא לכאן כ-40 מראשי ונציגי הקהילות היהודיות באירופה ואני מודה להם על כך.

יואל רזבוזוב: בנוסף אנחנו מארחים היום את ראשי ונציגי קהילות יהודיות מארצות הברית וקנדה, הגיעו מרחוק, והיינו רוצים, כמו שאמרתי, לשמוע את ההתמודדות שלכם ושל הקהילות עם האנטישמיות והדה לגיטימציה.

יואל רזבוזוב: אני רוצה לתת רשות דיבור בהתחלה לנשיא הקונגרס היהודי הישראלי, ולדימיר סלוצקר.

יואל רזבוזוב: בבקשה ולדימיר.

<ולדימיר סלוצקר: (אומר דברים באנגלית, להלן התרגום החופשי) תודה לך אדוני יושב הראש.

<ולדימיר סלוצקר: ברצוני להודות לכל מי שמצא את הזמן והאפשרות להגיע לכאן, קודם כל, לנציגי ומנהיגי הקהילות היהודיות באירופה וצפון אמריקה.

<ולדימיר סלוצקר: יש כאן 21 מנהיגים מאירופה שהסכימו להגיע ולהשתתף בדיונים שלנו כאן.

<ולדימיר סלוצקר: אני גם רוצה להודות לחברי הכנסת המשתתפים באירוע זה.

<ולדימיר סלוצקר: אנו נדון היום בנושא שלא הייתי מהסס לקרוא לו "קיומי".

<ולדימיר סלוצקר: תמיד, סף האנטישמיות עלה דווקא כאשר היהודים הראו סימני חולשה.

<ולדימיר סלוצקר: במילים אחרות, זוהי האינדיקציה למצב הקיים של החברה היהודית.

<ולדימיר סלוצקר: כאשר אנו נחלשים, כאשר היושרה שלנו נחלשת, סף האנטישמיות עולה.

<ולדימיר סלוצקר: האם זה אומר שאנו עושים אי אלו טעויות?

<ולדימיר סלוצקר: יתכן ואנו מעכבים את התגובות והשינויים בגישה שלנו.

<ולדימיר סלוצקר: שורש האנטישמיות העכשווית, שונה ממה שהיה קיים בשנים קודמות.

<ולדימיר סלוצקר: כיום זה מקושר עם העמדה האנטי ישראלית והניסיון לדה לגיטימציה של ישראל כמדינה, כישות ריבונית.

<ולדימיר סלוצקר: במהלך השיחות עם אורחינו, מנהיגי הקהילות היהודיות באירופה, הבעתי את מחשבותיי לגבי המצב.

<ולדימיר סלוצקר: הבעיה, האיום העיקרי, כפי שניתן לראות עכשיו, טמון בגישה החדשה של אויבי מדינת ישראל ואויבי היהדות בעולם, למעשה במדיניות המידע שלהם.

<ולדימיר סלוצקר: שורשי האנטישמיות העכשווית המתגברת, היא תעמולה האנטי-ישראלית שנקבעה במוחם של האנשים ברחבי העולם, במיוחד באירופה, שפעולות ישראל הן נגד האנושות, היא ישות קשה המדכא את זכויותיהם של האנשים הלא יהודיים החיים בתוך שטחה ובסביבותיה.

<ולדימיר סלוצקר: התעמולה הזאת, יוצרת איזושהי הצדקה, או אמורה להצדיק את הנוסחה האנטי ישראלית, שלפיה יש לפעול נגד ישראל ולהפעיל כל צעד אפשרי נגדה, על מנת לשנות את המצב.

<ולדימיר סלוצקר: אותה גישה, אותה תעמולה, מופעלת גם כנגד היהדות עצמה.

<ולדימיר סלוצקר: כמו מדינת ישראל, כך גם לגבי היהודים בכלל והקהילות היהודיות בפרט, יש להפעיל גם נגדם את אותם צעדים, בגלל שישראל פועלת נגד האוכלוסיה הלא יהודית בתוך שטחה ובסביבותיה.

<ולדימיר סלוצקר: זהו בסיס מאוד מסוכן, תזה מאוד מסוכנת, שלאט לאט אבל באופן בטוח, מושתלת בתוכם של אוכלוסיות מעבר לים וכפי שאמרתי, בעיקר באירופה.

<ולדימיר סלוצקר: מה זה אומר, מבחינת אופן הפעולה שלנו?

<ולדימיר סלוצקר: קודם כל, זה אומר לנו, או מדרבן אותנו, לשנות את המתודולוגיה שלנו והגישה שלנו, למאבק נגד האנטישמיות.

<ולדימיר סלוצקר: כבר ציינתי קודם שאני לא כל כך אוהב את המונח "מלחמה באנטישמיות", היות וזה כמו למצוא איזשהו כוח בלתי שביר שתמיד נמצא ותמיד מאיים על קיומנו.

<ולדימיר סלוצקר: אל לנו להילחם באנטישמיות, אלא, להילחם בגורמים לאנטישמיות הזאת, בשורשים שלה.

<ולדימיר סלוצקר: עלינו לשנות את האסטרטגיה והטקטיקה שלנו.

<ולדימיר סלוצקר: קודם כל, כמובן, ההצלחה והניצחון שלנו קיים ביושרה שלנו, באחדות שלנו ובקיום שלנו כאומה אחת, כעם אחד, עם ישראל החי בתוך גבולותיה ומחוצה להם.

<ולדימיר סלוצקר: במידה ונתחיל להפיץ הלאה את הדעה והגישה הזאת, אני מאמין שזו תחילתו של שינוי המצב לטובה.

<ולדימיר סלוצקר: כיום המצב יכול להיות בלתי אפשרי, או שהוא כבר בלתי אפשרי, להצליח במלחמה כנגד אותן מתקפות אנטישמיות, באזורים מסויימים במדינות השונות, עלינו לאחד כוחות ולפעול מכל מדינה שבה אנו חיים.

<ולדימיר סלוצקר: עקב מגבלת הזמן ומספר רב של דוברים הממתינים לתורם על מנת להביע את דעתם, ברצוני רק לומר שאנו עומדים בפני אחד מרגעיה הקשים ביותר של היהדות, זהו מצב מאוד מסוכן הדורש מאיתנו לחשוב בכובד ראש ולקבל החלטות בנושא.

<ולדימיר סלוצקר: תודה רבה לכם.

יואל רזבוזוב: תודה לוולדימיר סלוצקר, נשיא הקונגרס היהודי הישראלי.

יואל רזבוזוב: אני מסכים איתך שאנחנו צריכים להיות מאוחדים וכל אירוע שקורה אנחנו צריכים לפעול יחד כנגד האירוע הזה.

יואל רזבוזוב: לדוגמה לפני כמה ימים, כשנזרקו ראשי חזירים על בית כנסת באוקראינה, מיד הרמתי טלפון לשגריר אוקראינה לפעול מיידית מול אותן קבוצות קיצון והוא התקשר מיד והעניין הועבר למשטרה ואנחנו מחכים לטיפול.

יואל רזבוזוב: בינתיים אנחנו מדברים על מקרים על אש קטנה, מקרה פה, מקרה שם ואנחנו מפחדים שזו תהיה להבה גדולה, אז אם אנחנו היום עדיין מסוגלים להילחם ולכבות את השריפות הקטנות האלה, אנחנו צריכים לפעול יחד, אם מפה, מישראל, אם כמדינה ואם כארגונים.

יואל רזבוזוב: וגם הארגונים והקהילות היהודיות מחו"ל חייבות לדווח לנו מיד על כל מקרה כזה, שאנחנו באמת מכאן, מהמדינה, נוכל לפעול מיידית ובאופן הכי חזק ממה שיכול לפחות לבוא מאיתנו, הכי אגרסיבי.

יואל רזבוזוב: אסור לתת לאש הקטנה הזאת להפוך למשהו גדול יותר.

יואל רזבוזוב: עכשיו אנחנו נעבור לשיחה עם שליח קק"ל באוסטרליה.

<שלמה בן חיים: שלום.

יואל רזבוזוב: שלום, שלמה, ערב טוב.

יואל רזבוזוב: אנחנו כאן מדברים איתך מוועדת העלייה, הקליטה והתפוצות, מדבר איתך יושב ראש הוועדה, חבר הכנסת יואל רזבוזוב.

יואל רזבוזוב: אנחנו מקיימים כאן דיון בנושא אנטישמיות ובאמת המקרה שלך, המקרה האחרון, הציף כאן גל גדול בישראל.

יואל רזבוזוב: אנחנו שמענו על הרבה מקרים, אבל המקרה האחרון באמת זעזע את כולם.

יואל רזבוזוב: אנחנו שומעים על הרבה, אבל בעקבות מה שקרה אצלכם, וזו באמת מדינה ידידותית - - - אנחנו עכשיו גם רואים אותך ואני רואה ששבועיים אחרי ואתה נראה הרבה יותר טוב.

<שלמה בן חיים: כן, משתפרים.

יואל רזבוזוב: אמרתי כבר, ציטטו אותי בעיתון, שחבל שאני לא הייתי שם, כי הרקע שלי הוא ספורטיבי בג'ודו.

יואל רזבוזוב: מאוד מאוד מאוד רציתי לעזור לך.

<קריאה: גם שלמה הוא לא קוטל קנים.

יואל רזבוזוב: אבל אנחנו רואים שאתה נראה יותר טוב ואני זוכר שסיפרת שלקח הרבה זמן לאנשים לגשת אליכם ולעזור לכם כדי לעצור את הפגיעה, אם זה בגלל שאתם יהודים, או שאנשים - - - איך האנשים התייחסו לזה?

<שלמה בן חיים: אני חושב שזה שתי הסיבות, זה פחד של האוסטרלים, שרגילים, בעיקר באזור שאני גר, יש שם לפעמים קטטות, כי אנחנו ליד אזור של פאבים, אנשים משתכרים, אז אולי הרתיעה הראשונה הייתה ככה, אבל ברור לחלוטין שלאחר דקה או שתיים, כאשר הבינו שמדובר בבן אדם מבוגר, בן 62 ואשתו בת 62 ועוד ארבעה חובשי כיפה ועוד אישה עם כיסוי ראש, זה היה ברור לחלוטין שאנחנו יהודים, הרבה יהודים גרים שם באזור, ולמרות הכול לקח הרבה זמן עד שהגיעו לעזרתנו, עד שהמשטרה הגיעה והאמבולנסים הגיעו זה היה - - -

יואל רזבוזוב: וכשאתה חוזר לאותו מקום ברחוב, אתה חושש לחזור לשם, לעבור שם?

יואל רזבוזוב: יש לך איזה שהוא פחד?

יואל רזבוזוב: אתה כועס על מישהו?

<שלמה בן חיים: היום כן, יש עדיין פחד, לצערי.

<שלמה בן חיים: אני גר פה באזור, ממש בפינת הרחוב שלי, שם זה קרה.

<שלמה בן חיים: וכן, היום יש בי פחד, אני לא מתבייש להגיד את זה, זו טראומה לא קטנה.

יואל רזבוזוב: ומה התפתח בחקירה, מה עם החשודים?

יואל רזבוזוב: הם במעצר?

<שלמה בן חיים: לא, מדובר בחבורה של שמונה או עשרה בחורים שהכו אותנו, המשטרה הצליחה לעצור שלושה עוד באותו ערב, שני קטינים ובגיר.

<שלמה בן חיים: הבגיר שוחרר בערבות והשניים הקטינים עוד נערים, מה שנקרא - - - עדיין בחוץ, מה שאומר שהם עדיין שם, עדיין בחוץ, ואני מקווה שזה ייגמר ויתפסו את כולם.

יואל רזבוזוב: יש לך כעס על מישהו?

<שלמה בן חיים: כעס?

<שלמה בן חיים: אני לא יודע אם להגדיר את זה כעס, יש תסכול ויש אכזבה, אולי יותר נכון.

<שלמה בן חיים: ממה שתמיד נאמר לנו על אוסטרליה, שהיא ארץ, לא יודע אם זבת חלב, אבל היא ארץ שבה כביכול כולם אוהבים את כולם וכולם מקבלים את כולם ואין גזענות ובוודאי שאין אנטישמיות, ואם יש, אז היא מאוד מאוד נמוכה, ואתה לאט לאט מגלה.

<שלמה בן חיים: אחרי שקרה לנו מה שקרה, הרבה אנשים התקשרו ודיברו איתנו, גם מהקהילה היהודית במלבורן, והם ציינו שהם מכירים הרבה מקרים, אולי לא כמו שלנו, ברמת האלימות שזה קרה, אבל גם של מכות וגם של קללות וגם של זריקות חפצים, ועוד כהנה וכהנה, ואתה פתאום מתחיל לשאול את עצמך איפה הגן עדן שעליו דיברו תמיד.

<שלמה בן חיים: זה אולי תסכול, לא הייתי אומר כעס.

יואל רזבוזוב: האם יש משהו שאנחנו כמדינה יכולים לעשות, לדעתך?

<שלמה בן חיים: אני אתחיל במשהו.

<שלמה בן חיים: השליחות באוסטרליה, מה שקק"ל עושה ובכלל מה החשיבות של הארץ, ואחרי מה שקרה לנו זה כל כך ברור לנו, ואני חושב שאין אחד במליאה אצלכם שלא יסכים לכך, לולא מדינת ישראל אנחנו לא היינו יכולים ללכת בגאווה ברחוב, בכל מקום בעולם.

<שלמה בן חיים: בלי מדינת ישראל מנהיגי הקהילה היהודית לא היו יכולים לתבוע את העלבון ודרישה לביטחון לכל יהודי באשר הוא.

<שלמה בן חיים: בזכות שיש לנו מדינה כזאת, עם שלטון ועם צבא ועם כל המשתמע מכך, והקשר היהודי, הישראלי, בין התפוצות לבין הארץ, לבין הכנסת וכולם, זה נותן את הגיבוי, את הגב החזק הזה לכל יהודי, גם למנהיגי הקהילות, ללכת זקוף, ללכת זקופים ברחוב, בלי שום בושה.

<שלמה בן חיים: דבר שלא היינו יכולים לעשות לפני 70 שנה.

<שלמה בן חיים: אם היינו חוטפים מכות לפני 70 שנה כולנו יודעים שזה לא היה מעניין את אף אחד, וזה דבר שאנחנו מנסים עכשיו לחזק אותו עוד יותר, וכמובן פועל יוצא זה התמיכה במדינת היהודים.

יואל רזבוזוב: שלמה, לסיום, יש לך תובנות לגבי המקרה?

<שלמה בן חיים: יש הרבה תובנות.

<שלמה בן חיים: קודם כל התובנה הראשונה שהתעוררה פה בקהילה היהודית, מין התעוררות כזאת, קימה מאיזה שינה של החוויה האוסטרלית שהכול בסדר והכול רגוע, והם עכשיו מתחילים לעכל שגם כאן זה מתחיל לחדור ויש המון מה לעשות.

<שלמה בן חיים: אנחנו לא רוצים להיות פה כמו במדינות אחרות שלצערנו כדור האנטישמיות מתגלגל והולך, ואנחנו צריכים גם לחנך את היהודים, ובעיקר את הלא יהודים, להפסיק עם הנושא הזה של האנטישמיות חד וחלק, להפסיק עם הנושא של גזענות, לחנך כמה שיותר מצד אחד, ומצד שני שהממשלה פה וכוחות הביטחון, או המשטרה ובתי המשפט, יביאו את אותם אלה שעשו את מה שעשו לדין ולענישה חמורה, גם כדי להראות לכולם שאי אפשר להכות יהודים, אי אפשר לפגוע ביהודים.

<שלמה בן חיים: אני גם קורא לקהילה היהודית כאן ולכל מי שקרה לו כזה מקרה, לא לפחד, לגשת להתלונן, כי למעשה בסופו של דבר ככל שיידעו יותר על מקרים כאלה, אני מאמין שזה ייפסק בסופו של דבר.

יואל רזבוזוב: שלמה, תודה רבה לך.

יואל רזבוזוב: תרגיש טוב.

יואל רזבוזוב: אנחנו כאן כולנו מחזקים אותך.

יואל רזבוזוב: מסור ד"ש לכולם ואנחנו באמת מצפים לשמוע שיענישו את אותם הבריונים, ושהשלטונות באוסטרליה ילמדו לקח מהמקרה הזה וזה לעולם לא יקרה.

יואל רזבוזוב: בכל מקרה אנחנו איתך ותרגיש טוב, תודה לך על השיחה.

<שלמה בן חיים: תודה, אני מודה לכם שנתתם לי אפשרות לדבר.

יואל רזבוזוב: חברים, אחרי השיחה הזאת ששמעתי פשוט מתהפכת לי הבטן, שבחור יהודי אומר שהוא מפחד לעבור ליד המקום, שיש לו פחד.

יואל רזבוזוב: זה לא מה שהיינו רוצים לשמוע במדינה שהיא מדינה ידידותית כלפינו ושאנחנו ביחסים מעולים והשליח שלנו שם אומר שהוא מפחד לעבור מקום.

יואל רזבוזוב: באמת זה משהו שאני חושב שהגענו לאיזה שהוא קו אדום ונחצה כאן איזה שהוא גבול.

יואל רזבוזוב: אני בטוח שזה קורה בעוד מקומות, כבר שמענו ושמעתי את הרב באוקראינה שאומר שהוא פשוט מפחד.

יואל רזבוזוב: בשביל זה אנחנו כאן, על מנת לפעול בנושא ולא לאפשר זאת.

יואל רזבוזוב: עכשיו אני רוצה בבקשה לתת רשות דיבור למאיר חביב, חבר האספה הלאומית בצרפת.

יואל רזבוזוב: בבקשה.

<מאיר חביב: אדוני היושב ראש, חברי הכנסת, מכובדיי, אדוני היושב ראש.

<מאיר חביב: אני אנסה לדבר בעברית.

<מאיר חביב: אני מציג את עצמי בקצרה.

<מאיר חביב: אני מאיר חביב, נבחרתי בפרלמנט הצרפתי לפני שישה חודשים לאזור ישראל, המזרח התיכון, יוון, טורקיה ועוד שמונה מדינות, אבל לפני זה הייתי סגן יו"ר CRIF.

<מאיר חביב: אני בחור ציוני, אבל התפקיד שלי באספה הלאומית זה תפקיד חדש בשבילי.

<מאיר חביב: אני אדבר בעיקר על הנושא של אנטישמיות בצרפת, שאפשר גם למצוא דמיון עם בלגיה.

<מאיר חביב: יש מין פרדוקס, צרפת היא לא מדינה אנטישמית, גם הממשלה הזאת וגם הממשלה הקודמת.

<מאיר חביב: אני באופוזיציה, אני שייך למפלגת מרכז-ימין, אבל בנושא חוץ ואנטישמיות אין אופוזיציה.

<מאיר חביב: אני חייב לציין שהנשיא הולנד, שיהיה פה בשבוע הבא בכנסת, וקודמו, שאני רואה ביום שישי, ניקולס סרקוזי, שניהם נאבקים בכל הכוח נגד האנטישמיות.

<מאיר חביב: אבל למרות זאת האקטים של אנטישמיות לא מפסיקים לעלות.

<מאיר חביב: 65% או 70% מהמקרים של התקפות גזעניות הם נגד יהודים ורק אחוז אחד מהאוכלוסייה יהודים.

<מאיר חביב: אני אנסה להיות קצר, אני לא הכנתי אבל אני אנסה להסביר לכם את דעתי.

<מאיר חביב: הבעיה העיקרית היום זה האנטישמיות החדשה, קוראים לזה אנטי ציונות.

<מאיר חביב: האיסלם הקיצוני פועל בכל העולם ולצערי הדיאבוליזציה של ישראל שקרתה בשנים האחרונות בעיקר בכלי התקשורת עשה שפשוט אנשים במין נקמה כזאת ירצחו ילדים בטווח אפס בטולוז.

<מאיר חביב: זה לא קרה אי פעם מאז קיום צרפת.

<מאיר חביב: היה את השואה, לקחו את הילדים בבית ספר, שזה איום ונורא, אבל הפעם הלכו לתוך בית ספר, ירו בילדים בטווח אפס בגלל שהם יהודים.

<מאיר חביב: זה נכון, כמה ימים לפני זה הרגו גם חיילים בגלל שהם צרפתים.

<מאיר חביב: אז הדיאבוליזציה של ישראל עושה שבהפוך יש בתוך המפלגה שלי חברת סנאט שרוצה להחרים מוצרים ישראליים.

<מאיר חביב: למה?

<מאיר חביב: בגלל זכויות האדם.

<מאיר חביב: ואני שואל את השאלה, הרגו 120,000 איש בסוריה, עם גז, טבח - - - דרך אגב, לצרפת עמדה מצוינת בנושא ההוא, אבל איפה האנשים ברחוב?

<מאיר חביב: איפה ההפגנות?

<מאיר חביב: איפה האנשים נאבקים בשביל זכויות אדם?

<מאיר חביב: לא, בגלל שיש כמה מוצרים שבאים מהתנחלויות, זה זכויות האדם.

<מאיר חביב: או חוק שמתגלגל בפרלמנט האירופי נגד השחיטה, שהיהודים הורגים 3,000 שנה את ה-, שלא מפריע לאף אחד, אומרים שהבהמות, הצורה שמרדימים את הבהמות, הם לא סובלים וצריך נורא להיזהר וצריך לאסור את זה.

<מאיר חביב: אז אני מנסה לחזור למקור הסכסוך.

<מאיר חביב: אין אנטישמיות חדשה, יש אנטי ציונות שבאה בעיקר מהשמאל הקיצוני וחלק מהירוקים, קומוניסטים ומוסלמים, ולצערי, הבעיה, וזה מה שאני לא מפסיק להגיד באספה הלאומית, הבעיה של האיסלם הקיצוני היא בעיה עולמית.

<מאיר חביב: הרגו שני עיתונאים צרפתים במאלי לפני כמה שבועות, שזו הייתה טראומה נורא גדולה בצרפת, בגלל שהם היו צרפתים, בגלל שהם היו עיתונאים, בגלל שהעולם הקיצוני מתפשט.

<מאיר חביב: תראו מה שקרה בקניה.

<מאיר חביב: היו בקניון, הרגו אנשים.

<מאיר חביב: אתה מוסלמי?

<מאיר חביב: אתה לא מוסלמי?

<מאיר חביב: הורגים, לא הורגים.

<מאיר חביב: זה לא אומר שכל המוסלמים איסלמיסטים, יש הבדל מהותי, רוב המוסלמים בצרפת הם לא איסלמיסטים, אבל יש פה, לדעתי, קשר בין כל הדברים האלה.

<מאיר חביב: ולצערי, עוד פעם, למרות כל מה שקורה אני עדיין חושב שהעולם לא מספיק פותח עיניים.

<מאיר חביב: אני חבר פרלמנט צרפתי, פועל בפרלמנט הצרפתי, אבל אותם ערכים, אני פועל למען אותם ערכים שצרפת, שהייתה הראשונה, ליברטה, אגליטה, פרטרניטה, אלה אותם ערכים שבמדינה הזאת הקטנה, היחידה באזור הזה שיחסית יש מין איזה שהוא שקט שאפשר להסתובב ברחוב, לראות אנשים נוצרים, מוסלמים, יהודים שחיים בשלווה ויחסית ברוך ה' בביטחון.

<מאיר חביב: מצד אחד אני פסימי, מצד שני אני אופטימי.

<מאיר חביב: אני מאמין בממשלה הנוכחית והקודמת.

<מאיר חביב: שר הפנים, מנואל וייס, נאבק בכל הכוח, הוא צריך להגיע לארץ בחודשים הקרובים ואני מבקש שתקבלו אותו באמת בצורה ראויה.

<מאיר חביב: אבל אני אתן לכם דוגמה, אני, כחבר פרלמנט, הוזמנתי לפני חודשיים בערך על ידי מוסלמי, ידיד שלי, הוא אמר לי, 'אנחנו עושים ארגון למען הגנה משפטית של המוסלמים.

<מאיר חביב: אני רוצה מאוד שתבוא'.

<מאיר חביב: אמרתי, לא בטוח, קודם כל אני לא אוהב את השם הזה, זה בחור אלג'ירי, חבר, מתון, אמרתי שחשוב לי מאוד שתחזק את המתונים, תבוא, אתה מפחד להגיע?

<מאיר חביב: אמרתי 'לא, חבר פרלמנט צריך להגיע לכל מקום'.

<מאיר חביב: הגעתי לבד, בלי אבטחה, היו 800,000 איש שם, לא ידעתי שהייתי כל כך מוכר שם ופתאום אני שומע, 'ציוניסט, רוצח, אנטי ---', נתנו לי לדבר.

<מאיר חביב: לא הרגשתי נוח, האמת שאפילו קצת פחדתי, למרות שאני חושב ש - - - הגעתי לבמה, לא רציתי לדבר, נתנו לי מיקרופון, אז הסברתי שאני באתי בגלל שחבר מוסלמי הזמין אותי ואני לא חושב שצריך יהיה הבדל בין כל גזע וכל דת והחוק צריך להיות אותו חוק לכל אדם, מוסלמי, נוצרי ויהודי.

<מאיר חביב: זה החוק, זה השורש שלנו, של הצרפתים, החוק.

<מאיר חביב: אבל היה בוז, היו שריקות, הייתה אנטישמיות, חלק מחאו כפיים.

<מאיר חביב: אני נשארתי ארבע דקות והלכתי.

<מאיר חביב: כתבתי לבחור למחרת שאני מייעץ לו להתפטר מהמקום הזה, כתבתי לשר הפנים.

<מאיר חביב: זה ארגון שעשה המון פרסומת על הפתיחה, וזה קרה בפועל וזו עובדה.

<מאיר חביב: הקרבה שלי לראש הממשלה, כנראה - - -

יואל רזבוזוב: אם אפשר לקצר?

<מאיר חביב: אז נתתי רק קצת דוגמאות, אבל אני תמיד רוצה להישאר בכל מקרה אופטימי, בגלל השלטונות והמערכת המשפטית והחוקית.

יואל רזבוזוב: תודה לך.

נסים זאב: הכנס היה עבור המוסלמים?

יואל רזבוזוב: רגע, חבר הכנסת זאב.

יואל רזבוזוב: תודה לך על מה שאתה עושה בצרפת, אנחנו מסכימים איתך שכולם בני אדם וזאת הגישה - - -

<קריאה: גם אני אחד מחברי המשלחת הצרפתית, ישראל - צרפת.

<קריאה: מילה אחד לגבי מה שאמר עכשיו, אז אני מבין שאני עוזב, מפני שאתה לא יכול לתת לו- - -

יואל רזבוזוב: הוא חבר כנסת.

יואל רזבוזוב: חברים, בואו לא נפתח פה מהומות עכשיו.

יואל רזבוזוב: כמו שאמרנו, כולם בני אדם, וכמו שאמרת, יש אנטישמיות, אנטי ציונות, לא משנה איך אנחנו קוראים לילד הזה.

<מאיר חביב: אני מתפלא, בגלל שדווקא אמרתי דברים טובים על הסוציאליסטים.

<מאיר חביב: היא סוציאליסטית.

יואל רזבוזוב: לא ניכנס עכשיו לפוליטיקה הצרפתית.

<מאיר חביב: לא, אני מתפלא - - -

יואל רזבוזוב: יש לנו מספיק בעיות, אגב, כאן.

יואל רזבוזוב: אנחנו ניתן עכשיו לחברי כנסת שלנו, לחבר הכנסת הופמן, אני מקווה שבינינו לא יהיה - - - אנחנו באותה מפלגה, הוא רוצה להגיד כמה מילים.

יואל רזבוזוב: חברים, קצר ולעניין.

רונן הופמן: אני אהיה תמציתי.

רונן הופמן: קודם כל גם אני שותף לדאגה ולתחושה שאנחנו צריכים להפשיל שרוולים ובאמת להתמודד עם הגל העכור הזה, שאגב, הוא לא גל חד פעמי, הוא גל מיני שורה של גלים שעולים מדי פעם, עולים לעיתים תכופות מדי.

רונן הופמן: אני רוצה לספר לכם שאני נציג של הכנסת, חזרתי אתמול, יחד עם חבריי, חבר הכנסת שמעון אוחיון וחבר הכנסת נחמן שי, חזרנו מהאספה הפרלמנטרית של מועצת אירופה.

רונן הופמן: אני רוצה לומר כמה מילים על העניין הזה.

רונן הופמן: אנחנו מתמודדים שם עם בעיה שקיבלה ביטוי בזה שלפני כמה חודשים התקבלה החלטה בקרב האספה הפרלמנטארית של מועצת אירופה, החלטה שמגנה ברית מילה ואת התופעה של ברית המילה וקושרת את ברית המילה לפגיעה פיזית באינטגריטי של הילד וקושרת את זה עם מילת נשים.

רונן הופמן: באמת החלטה רעה ונוראה עבורנו.

רונן הופמן: זו דוגמה למצב שבו מיד נרתמו הגופים השונים שאמורים באמת להתמודד עם תופעה כזאת, בניצוחו של היועץ המדיני של הכנסת, השגריר עודד בן חור, כמובן בשיתוף יושב ראש הכנסת ומשרד החוץ, ובאמת הגופים חברו יחד כדי להילחם, חברי כנסת נוסעים לכל בירות אירופה כדי לדבר עם חברי האספה הפרלמנטרית והרעיון הוא לנסות להפוך את ההחלטה הזאת.

רונן הופמן: זה ייקח קצת זמן, אבל זו רק דוגמה לנקודה ספציפית שבה בעצם אנחנו נרתמים, גם כפרלמנטרים וגם כאנשי מקצוע ויוצאים להיאבק בתופעה הזאת.

רונן הופמן: אני מספר את זה משום שבתחושה שלי אנחנו צריכים להיות יותר מתואמים ויותר מסונכרנים בין כלל הגופים שעומדים אל מול התופעות השליליות הללו ובאמת ללמוד מהדוגמה הזאת, לעדכן, להגיב בזמן אמת וככל שיש תופעות במדינות שונות בעולם, לשתף פעולה, להגביר את התיאום, להגביר את הסנכרון בין כל הגופים ולצאת בתכנית מאבק מסודרת אל מול הדבר הזה באופן שהוא לא רק סימפוזיונים ודיונים, אלא באמת באקשן אייטמז, בדברים שהם יותר קונקרטיים, כי אני חושב שיש מה לעשות ואני חושב שאנחנו יכולים להיאבק באופן אפקטיבי בדברים הללו.

רונן הופמן: תודה רבה.

יואל רזבוזוב: תודה רבה לחבר הכנסת הופמן, ובאמת בנושא ברית המילה, כמו שהוא אמר, אנחנו צריכים ללמוד מהמקרה הזה, ובניצוחו של השגריר עודד בן חור אנחנו ממש עושים פה מבצע ובאמת כל הגופים נרתמו למבצע הזה וגם שליחים, גם אנחנו, חברי הפרלמנט, טסים לכל המדינות ומחתימים ומדברים ובאמת עושים מסע הסברה הטוב ביותר.

יואל רזבוזוב: זה באמת מקרה שאני פעם ראשונה רואה שאנחנו כולנו יחד עושים משהו שהוא קונקרטי והוא כנראה עשוי להביא תוצאות חיוביות.

יואל רזבוזוב: אז גם בנושא של אנטישמיות, אני מקבל את מה שאמרת, אנחנו צריכים ללמוד מהמקרה הזה ולהמשיך לעשות את זה גם במלחמה נגד התופעה של אנטישמיות.

יואל רזבוזוב: בבקשה, חבר הכנסת אוחיון.

שמעון אוחיון: תודה רבה, אדוני היושב ראש.

שמעון אוחיון: אני רוצה להתחבר אל מה שפתח מר סלוצקר, יושב ראש הקונגרס הישראלי, ולדבר על העניין הזה שמדובר במאבק שאני מאמין שננצח בו, אם יהיה עניין של אחדות האומה.

שמעון אוחיון: מדינת ישראל והעם היהודי ביחד, בכל מקום, צריכים להתאחד ולעשות פעולה מקפת.

שמעון אוחיון: אני רוצה להצביע רק על כמה נקודות שבוודאי גם אני, כיושב ראש השדולה בכנסת למאבק באנטישמיות, צריך לגייס כאן את חברי הכנסת, יחד עם השגריר שלנו, מר עודד בן חור, כדי לקדם כמה מהלכים.

שמעון אוחיון: למשל, העניין של החקיקה מול מועצת אירופה.

שמעון אוחיון: אני שמח שישנם אנשים כמו מר מאיר חביב ואחרים, שהם פעילים בפרלמנט זה או אחר, צריך דבר ראשון לחזור ולאמץ את ההגדרה של מה היא אנטישמיות, איזו פעולה, איזו אמירה היא במסגרת של מעשה אנטישמי, שבמסגרת החקיקה יאומץ על ידי הפרלמנטים של אירופה ומדינות אחרות, שנוכל לתבוע, נוכל להסביר, נוכל להעמיד לדין, נוכל לעשות משהו בעניין הזה.

שמעון אוחיון: הנסיגה שאנחנו עדים לאחרונה באנגליה, שאינם מוכנים לקבל הגדרה זאת או אחרת, מציבה בפנינו בעיה.

שמעון אוחיון: כלומר אני רואה את הכנסת כאן מתגייסת מול חברי פרלמנט בכל מיני מקומות בעולם ומנסה לקדם גם חקיקה וגם עשייה.

שמעון אוחיון: גם פה נצטרך לעשות זאת בחוכמה, למצוא גם מיעוטים שותפים שמיוצגים במדינה זאת או אחרת ולהתחבר אליהם כדי לקדם את החקיקה.

שמעון אוחיון: העניין של ברית המילה, למעשה אני כן אופטימי.

שמעון אוחיון: נוכל להביס את הנקודה הזאת, כי יש לנו שותף, העולם המוסלמי.

שמעון אוחיון: בעניין הזה גם הוא בבעיה בנקודה הזו.

שמעון אוחיון: כלומר ישנם מקומות שנצטרך פה להתגייס כולנו, אנחנו כחברי הפרלמנט, לעבוד מול חברי פרלמנט ממקומות אחרים לקדם חקיקה ועשייה ולהיפגש איתם ולקדם את כל מה שצריך בעניין הזה.

שמעון אוחיון: הם מדברים על קידום משטר דמוקרטי, שבוודאי אירופה רוצה לראות ארצות נוספות כמו ארצות צפון אפריקה והארצות הערביות, מתקדמות בתהליך של משטר דמוקרטי ורוצים לעזור ולסייע להם בחקיקה בעניין הזה, מדוע לא לשלב במסגרת הוועדה של החקיקה בנקודה הזאת את הנושא של הסתה כלפי יהודים, שהיא אנטישמית?

שמעון אוחיון: זאת נקודה אחת.

שמעון אוחיון: כלומר מאבק בין פרלמנטארי משותף יחד עם אחרים.

שמעון אוחיון: שתי נקודות בקצרה.

שמעון אוחיון: אנחנו לוקים בחסר בהרבה נקודות והמאבק הזה הוא לא צריך להיות מאבק חובבני.

שמעון אוחיון: אם אתם חושבים שתפקירו את הסטודנטים שלכם בקמפוסים למעשה של מכונה אנטישמית משומנת כהלכה, מגובה כמובן עם הקו האנטי ישראלי, הלא אנטישמיות מוסווית תחת השם של אנטי ישראליות, וכשאני רואה קמפוסים של יהודים שלנו, של סטודנטים שלנו, מופקרים למעשה למתקפה חזיתית שמביאה אותם עד כדי בריחה, אי אפשר לבוא ולהגיד ולעשות איזה שהיא פעולת הסברה, איזה שהוא יום הרצאה והכנסת חוברת?

שמעון אוחיון: מדובר פה בהכנה של מנהיגות, של קאדר שיידע להסביר, להתמודד, מכיר את הסיפור הזה, אחרת אנחנו מפקירים את עתידנו בעניין הזה והעתיד נמצא שם בקמפוסים.

שמעון אוחיון: אם לא יהיו קאדרים רציניים של מנהיגים שיודעים לנהל מאבק בכל האמצעים, אנחנו נפסיד את המערכה הזאת.

שמעון אוחיון: והנקודה האחרונה והיא, יש הרבה מה לדבר בעניין הזה, העניין של השימוש באנטי ישראליות.

שמעון אוחיון: זה לגיטימי לבקר את מדינת ישראל, לגיטימי בהחלט, אבל אנא מכם, רבותיי, לפתחנו יושבים אנשים שמשתמשים בכל דבר ודבר, כל אמירה, עד כדי השוואה לגזענות, תורת הגזע של היטלר וחבריו, תורת הגזע העליון וגזע נחות.

שמעון אוחיון: שכחנו מה זה תורת הגזע, מה זה גזענות, אבל הם יודעים לעשות את ההשוואה ומיד לכתוב גזענות, ציונות, מדינת ישראל.

שמעון אוחיון: וכאן בקלי קלות במדינת ישראל, גם חבריי, לכל אפליה הכי קטנה, לכל דעה קדומה, מיד גזענות.

שמעון אוחיון: זהירות, רבותיי, המשחק הזה הוא מאוד מאוד מסוכן, אנא חישבו על כך.

שמעון אוחיון: אני אומר את זה לכולם, יש ביקורת, גם מי שיש לו ביקורת כלפי מדינת ישראל, יש דרך להשמיע זאת, אי אפשר לנהל מערכה כשאנחנו לא מאוחדים כלפי חוץ.

שמעון אוחיון: אם לא נהיה מאוחדים נגד העניין האנטישמי לא נצליח ולכן גם כל מי שיש לו פה ביקורת כלפי המדיניות של ממשלת ישראל, שנבחרה כחוק ומנהלת את זה בצורה דמוקרטית, זכרו, לפתחנו רובצים אנטישמים שמיד עטים על זה ואומרים 'אנחנו מדברים רק אנטי ישראליות בלבד'.

יואל רזבוזוב: תודה לך על הדברים.

יואל רזבוזוב: אני רוצה לתת את רשות הדיבור לעמנואל זינגר, חבר הפרלמנט הליטאי, בבקשה.

<עמנואל זינגר: (אומר דברים באנגלית, להלן התרגום החופשי) כבוד היושב ראש, חברי כנסת נכבדים, חברי ומנהיגי הקהילות היהודיות.

<עמנואל זינגר: במהלך 20 שנה הייתי חבר בהרכב מועצת הפרלמנטרית האירופית, ותמיד הייתי בידידות עם משלחות חברי הכנסת לפרלמנט האירופי.

<עמנואל זינגר: העניין הוא, שמועצת הפרלמנט האירופי, היא לא פרלמנט אירופה אלא למעשה מורכבת מ- 47 מדינות באירופה.

<עמנואל זינגר: כרגע הייתם עדים לאחת הבעיות, לא גדולה, בעיה קטנה , המקושרת לקבוצה של "מטורפים" שייצגו את היוזמה שנחתמה על ידי אנשים אחרים בעלי הרצון הטוב, כבר משנת 1972, כמובן בעזרתו של עודד בן-חור וחברינו בפרלמנט.

<עמנואל זינגר: הבעיה הזאת תובס, או ניתן לומר, תובא לכדי איזון.

<עמנואל זינגר: אבל, העניין הוא מה למשל למדנו מהבעייה סביב נושא ברית המילה?

<עמנואל זינגר: הכל נע סביב ייצוג מדינת ישראל על ידי ארגונכם.

<עמנואל זינגר: זה לא "אונסקו".

<עמנואל זינגר: מועצת הפרלמנט האירופי, הוא ארגון שבו למשלחות של חברי כנסת ישראלים יש מושבים לגיטימיים, חברי הכנסת צריכים להיות שם כדי לענות לנו על שאלות הנוגעות לישראל, כמו גם לנושאים כלליים אחרים.

<עמנואל זינגר: חשוב שנציגי ישראל יעמדו לצידנו, כאשר מדינת ישראל עומדת בפני כל בעיה.

<עמנואל זינגר: יתרה מכך, חשוב שתהיו לצידנו במהלך כל ישיבות הסיעה שלנו.

<עמנואל זינגר: אם כבר מדברים על ישיבות הסיעה, לא זכור לי מתי בפעם האחרונה השתתף נציג אחד מכנסת ישראל, באחת מישיבות סיעת ה- AAP, שזה כמו מפלגת הליכות האירופאי.

<עמנואל זינגר: הסיעה הסוציאל דמוקרטית, או, המפלגה הליברלית.

<עמנואל זינגר: חברי כנסת מישראל, מחויבים להיות נוכחים בישיבות האלה, כאשר נשלחות מכאן משלחות רשמיות של הכנסת.

<עמנואל זינגר: חברים, היכן אתם?

<עמנואל זינגר: עליכם להיות באסיפה הפרלמנטרית שטרסבורג ביחד איתנו, מספר יהודים ומספר בעלי רצון טוב אחרים, כדי שניתן יהיה למנוע כמה מאותן יוזמות לגמרי מטורפות.

<עמנואל זינגר: לגבי נושא "ברית המילה", כאשר הייתי איתכם בבולגריה, בזמן הכינוס בנושא האנטישמיות, הנושא הזה לא היה הראש סדר יומה של מועצת האסיפה הפרלמנטרית של אירופה.

<עמנואל זינגר: הרבה אנשים הופתעו מהשטות הזאת שהועלתה אצלנו בפני המועצה.

<עמנואל זינגר: במהלך 20 השנים, משנת 1993, שבהם אני חבר מועצה, מעולם לא נתקלתי בשטות כזאת.

<עמנואל זינגר: להשתמש בנושא "ברית המילה" לא היווה נושא בעל עניין.

<עמנואל זינגר: מצטער, אבל אני לא יודע מה לעשות עם זה.

<עמנואל זינגר: אותו כלי, ששבטים נתעבים באפריקה משתמשים כדי לכרות משהו אצל ילדות קטנות והשאלה היתה, למה לא לשאול את הילדים לפני שעושים זאת, שהרי זה נוגד את חוק זכויות האדם אם עושים זאת בלי לשאול את הילדים תחילה.

<עמנואל זינגר: האם אתם לא מסכימים?

<עמנואל זינגר: אם נחזור לעניינינו, מניעת הצד הסכיזופרני הזה של המעשים האלה, אפשרי רק אם תהיו נוכחים שם איתנו.

<עמנואל זינגר: חשוב מאוד שגם נציגי ישראל יהיו שם.

יואל רזבוזוב: לדעתך אנחנו לא נמצאים שם?

<עמנואל זינגר: לא אתם לא שם.

<עמנואל זינגר: חברי המשלחת שלכם, אפילו לא נכחה בישיבות שלנו כאן.

<עמנואל זינגר: נקבעה מטעמכם משלחת של ששה חברים, אשר אמורה היתה להיות שם.

<עמנואל זינגר: כאשר יש שינויים במנגנון, עליכם להיות שם, אבל, מידי פעם יש לכם ישיבות יותר חשובות כאן בכנסת, זה ברור.

<עמנואל זינגר: אנו נתקן זאת בוועדה לענייני מדיניות, שבה אני חבר, במהלך המושב הבא שיהיה בינואר 2026.

<עמנואל זינגר: אנו נחזור ונאסוף חתימות נוספות בעזרתו של עודד בן-חור, השגריר וחברים אחרים.

<עמנואל זינגר: אנחנו נאגור עוד כח, ובטוחני שחלקם אף יחתמו על תנועת ההחלטה שלנו.

<עמנואל זינגר: אם נחזור לעניין הנושא היותר חשוב, האנטישמיות העכשווית, אנו יכולים להיאבק בכך רק אם נגרום לכך שישראל תהיה יותר פופולרית בין מדינות ועמי אירופה.

<עמנואל זינגר: למשל, טל ברודי בתחום הכדורסל שעבור ליטא זה נחשב ליותר מהדת הקתולית.

<עמנואל זינגר: הוא התקבל בברכה ע"י הפרלמנט, ובמהלך משחק הכדורסל בין מכבי לבין נבחרת ליטא, כל חברי הפרלמנט קיבלו אותו בתשואות בעמידה, כאילו ועבורם הוא אל מהאולימפוס.

<עמנואל זינגר: כששחקני מכבי הגיעו לפונאר, היכן שנטבחו המונים, הם עמדו במשך שעתיים, לצד כוכבי NBA ליטאים בתוך הכוכים שבשדות הקטל, כשהם מציגים מגבית מאוחדת עם היהודים מכל מדינות העולם, שיש להתייחס לכל נושא השואה שלנו יותר ברצינות.

<עמנואל זינגר: שחקני מכבי הגיעו ראשונים לפונאר, במקום שבו נטבחה כל יהדות וילנה.

<עמנואל זינגר: לאחר הביקור, שחקני הקבוצה עלו לשחק על מגרש הכדורסל וזה היה מדהים.

<עמנואל זינגר: ברצוני להודות לולדימיר סלוצקר ולכל קבוצת מישל גורארי, הכל התבצע באופן חדשני במיוחד.

<עמנואל זינגר: משרד החוץ מתכנן, לנו אין זמן לעשות זאת.

<עמנואל זינגר: לחברי הכנסת יש יותר כוח תמרון ולכן עליו לפעול ביחד כדי שהדברים ייעשו בצורה חדשנית יותר, בואו נגרום למדינת ישראל להיות מקובלת, או פופולרית, יותר.

<עמנואל זינגר: תודה רבה.

יואל רזבוזוב: תודה רבה לעמנואל זינגר.

יואל רזבוזוב: באמת נקודה למחשבה, טוב ששמענו, ואם יש מקומות שאנחנו לא נמצאים ואנחנו צריכים להיות, אנחנו ניקח את הנושא הזה ונבדוק.

יואל רזבוזוב: וכמו שאמרת, ברית המילה, שזה היה מחטף, עשינו כאן דיון בוועדה ואמרו שהיה מחטף וטעות ואף אחד לא ידע שזה יהיה, אז אנחנו כנראה צריכים להיות טיפה יותר מעורבים ולא נקודתית לדעת איפה יהיה הדיון עלינו, אלא להיות מעורבים בכל מה שנעשה שם.

יואל רזבוזוב: בבקשה, חבר הכנסת קלפה.

זבולון כלפה: תודה רבה לך, אדוני היושב ראש.

זבולון כלפה: ראשית אני רוצה לנצל את ההזדמנות ולהודות לך על הדיון החשוב הזה.

זבולון כלפה: דבר שני, להצטרף לברכות לחברי הטוב, שלמה בן חיים, מאוסטרליה, שהקשר בינינו הוא כבר בן כמה שנים, לא מהיום, וכמובן התרגשנו מאוד מכל האירוע שקרה ודיברנו כמה פעמים בטלפון.

זבולון כלפה: אבל בעקבות הדברים שאני שומע פה, אני רוצה לחדש לכם, או לחדד לכם, קודם כל, שאנטישמיות כנראה מקורה לא רק באירופה, יש מקומות נוספים.

זבולון כלפה: גם פה בארץ, למשל, ככל שאנחנו מקלים ראש בדבר הזה, בסופו של דבר זה מקרין גם על מקומות אחרים בעולם וחשוב מאוד שלא נקל בזה ראש, כי אנחנו משתמשים בביטויים כמו גל.

זבולון כלפה: זה כבר לא גל, הגיע הזמן שנפקח את העיניים ונראה שהמציאות הלאומית העולמית כבר מזמן עברה את הגלים.

זבולון כלפה: גלים, בתחושה שלנו, זה משהו קטן, אבל זה כבר לא משהו קטן, זה משהו בהיקפים הרבה הרבה יותר גדולים.

זבולון כלפה: עלו פה הרבה הצעות מעשיות, אני לא יודע, בסופו של דבר צריך לתכל'ס את זה לאיזה שהוא כיוון תכליתי וליצור מזה איזה שהוא מודל פעילות, אבל אין לי ספק שהדברים האחרונים שאמר פה עמנואל ומאיר אמר קודם, שככל שאנחנו נעמיק את החיבור והקשר בין החברים פה בארץ, או השליחים פה בארץ, כדוגמת טל ברודי ואחרים, שיוצאים מטעם ישראל למקומות השונים לעולם ומביאים את הצד החיובי שבישראל, את הצד היפה שביהדות - - - אין מה לעשות, להיות יהודי בעולם זה קשה, אבל מצד שני זה דבר מחייב.

זבולון כלפה: אפרופו, סתם לדוגמה, לפני מספר שבועות היינו עסוקים בסוגיה של פרסי הנובל, בוודאי שזה מעורר קנאה רבה מאוד בחלק גדול מהמקומות שרואים שאחוז היהודים מקבלי פרס הנובל הוא גבוה מאוד, אבל עם זה לא צריך להרכין את הראש - - -

יואל רזבוזוב: להתגאות בזה.

זבולון כלפה: בדיוק, להיפך, צריך להפוך את זה למושא לגאווה וללכת בקומה זקופה.

זבולון כלפה: כי כמו שאמר קודם שלמה, כשראינו אותו בווידיאו, המציאות הזאת שהיום קיימת מדינה יהודית, עם צבא עצמאי, עם שלטון עצמאי, זה דבר שלא היה ובזה לא צריך להתבייש, בזה צריך להתגאות וללכת בראש מורם.

זבולון כלפה: אני רק מצטרף ומחזק.

זבולון כלפה: מבחינתי, מה שאני אוכל לעשות לפחות, כמובן שאשמח להיות שותף ותודה רבה על הדיון החשוב הזה.

יואל רזבוזוב: תודה רבה.

יואל רזבוזוב: חבר הכנסת זאב, בבקשה.

נסים זאב: אדוני היושב ראש, קודם כל הדיון הזה מאוד חשוב ואני מברך את כל האורחים המכובדים שנמצאים פה.

נסים זאב: הגיע הזמן שאירופה תדע שבעיית האנטישמיות זה לא בעיה של היהודים או הישראלים או של מדינת ישראל.

נסים זאב: זה קודם כל בעיה שלהם.

נסים זאב: גם היטלר הציג את הבעיה היהודית לפני שהתחיל את המלחמה העולמית שלו.

נסים זאב: תראו מה קורה היום באנגליה, אירופה הולכת ונכבשת על ידי המוסלמים הקיצוניים.

נסים זאב: נכון שבכל אירוע אתה רואה שהרוב הוא לא קיצוני וזה מיעוט, אבל בסופו של דבר אתה רואה שהמיעוט שולט על הרוב, הוא מוביל, הוא האג'נדה של כל דבר ועניין איך להוביל אותו.

נסים זאב: לכן, אדוני היושב ראש, אני כבר הייתי בפגישות רבות, בפרט בפריז, בגל האנטישמיות שהיה לפני מספר שנים, ישבנו שם עם אנשי הדת, עם האימאמים, ואני אומר לך, התוצאה הייתה מאוד חיובית ואני יכול לומר שאחרי הישיבה הזאת המסר יצא, שיהודים הלכו למסגדים ובאו מוסלמים לבתי כנסת וזה מה שהרגיע את המצב.

נסים זאב: אני הייתי בדיוק באותה תקופה חלק מהדיונים האלה.

נסים זאב: אני אומר שאנחנו צריכים לעשות שני דברים כדי אולי קצת להרגיע ולהעביר את המסרים הנכונים לאירופה, ולא רק במקומות שיש מוקדים אנטישמיים, אלא אנחנו צריכים להקדים תרופה למכה.

נסים זאב: אני רוצה לומר לך, אדוני היושב ראש, אני שומע את זה מהאמריקאים, איך יכול להיות למשל שמדינת ישראל, שהייתה לה תחנה קבועה למצרים שמסבירה את עצמה, הפסיקה.

נסים זאב: הוא אומר לי, אתה יודע כמה זה השפיע על העם המצרי?

נסים זאב: אתה יודע מה המשמעות שיש תחנה בערבית בקול ישראל לאומה המוסלמית?

נסים זאב: כי אם לא, הם מציגים אותנו, כפי שאמר אדוני קודם לכן, שאנחנו איזה מין פראי אדם, אנחנו משתלטים על העולם, אנחנו כובשים את העולם.

נסים זאב: מציירים אותנו כחזירים, תסלחו לי על הביטוי הזה.

נסים זאב: הגיע הזמן שאנחנו נציג את עצמנו.

נסים זאב: קודם כל להקים תחנות בכל מדינה באירופה, שיסבירו את העמדה של מדינת ישראל, ואם אנחנו צריכים לממן את זה, אנחנו חייבים לממן את זה, זה חלק ממשרד ההסברה ומשרד ראש הממשלה ומשרד החוץ, שחייבים כגורם משותף, לעבוד בעניין הזה של ההסברה.

נסים זאב: דבר שני, אדוני היושב ראש, אני חושב שצריכים לקחת את הגורמים המתונים שיש בכל מקום ומקום, ויש גורמים מתונים, רק קולם לא נשמע, ודווקא את הגורמים המוסלמים המתונים, לעשות איתם ישיבות משותפות, להעביר מסרים משותפים, כדי שהעולם יידע שהמסר של הקיצוניים זה לא המסר שצריך להוביל או הוא המוביל, אלא אנחנו המובילים ביחד.

נסים זאב: זה הוכח בעבר, זה יכול לתת את הפירות גם בעתיד.

יואל רזבוזוב: תודה רבה לך, חבר הכנסת זאב.

יואל רזבוזוב: אני מסכים איתך שבעניין של ההסברה יש לנו בעיה.

יואל רזבוזוב: אנחנו עשינו כבר דיון על זה, יש לנו פה הרבה גופים, כולם מתעסקים בהסברה, אבל בסופו של דבר שום דבר לא יוצא מזה וההסברה שלנו נכשלת.

יואל רזבוזוב: אנחנו צריכים לעשות מדיניות אחידה, ועל זה דיברנו בוועדה, ואני מקווה שיקבלו את ההמלצות שלנו.

יואל רזבוזוב: גם להיעזר בכל הקהילות היהודיות בכל העולם, שיעזרו לנו לתת את ההסברה יותר, אבל כמו שאמרת, ערוצי טלוויזיה זה דבר הרבה יותר רציני.

יואל רזבוזוב: אנחנו ניתן עכשיו את רשות הדיבור למרטין ראפל מארצות הברית, בבקשה.

<מרטין ראפל: תודה רבה.

<מרטין ראפל: אני שקלתי להופיע היום בעברית, בשפת העם היהודי, אבל לאור המצב המורכב הזה אני בחרתי לדבר באנגלית.

<מרטין ראפל: איתכם ועם המתרגמים הסליחה.

<מרטין ראפל: (אומר דברים באנגלית, להלן התרגום החופשי) אני סגן בכיר לנשיא המועצה היהודית לענייני ציבור וכאן אני מייצג את מה שנקרא "רשת פעילות ישראל", שזו יוזמה אסטרטגית, של הפדרציה הצפון אמריקאית, שפעם בשנה מכנסת את האסיפה הכללית בבנייני האומה, כדי לדון על המאבק כנגד המתקפה על הלגיטימיות של ישראל.

<מרטין ראפל: האתגר הזה, כפי שאחד מחברי הכנסת אמר קודם, הוא לא שאלה של הביקורת על המדיניות הישראלית, אלא ניסיון להפוך את ישראל למדינה מנודה, האפרטהייד הדרום אפריקאי של המאה ה- 21, זה כל העניין.

<מרטין ראפל: המצב בצפון אמריקה, כפי שתשמעו גם מחברי הקנדי, אינו כל כך חמור כמו המצב הקיים באירופה ובעוד מקומות ברחבי העולם.

<מרטין ראפל: יחד עם זאת, נערך מחקר שהראה שקיימת איזושהי שחיקה בתמיכה בארצות הברית, בעיקר בקרב המגזרים הליברליים המתקדמים, במעמד הפוליטי שלנו והחברה האזרחית.

<מרטין ראפל: אני מדבר על האליטה החברתית של כנסיות פרוטסטנטיות, קמפוסים, ארגוני עובדים, ואוכלוסיות מיעוטים (שכיום הם לא רחוקים בהרבה מלהיות הרוב בארצות הברית), נשים, הקהילה ההומו-לסבית, ארגונים פוליטיים ומקצועיים.

<מרטין ראפל: עלינו ללמוד ולהבין יותר את מה שנקרא "השקעה אחראית בחברה", היכן שהאנשים משקיעים על פי זכויות אדם ושיקולים אחרים ועל כך אנו עוד נשמע בשנים הבאות.

<מרטין ראפל: יש קבוצות, המשקיעים את כל המאמצים שלהם במטרה להשתמש בטקטיקה של הטלת חרם, משיכת השקעות והפעלת סנקציות, כדי להראות כמה ישראל נוקשה ומשתווה לשלטון האפרטהייד בדרום אפריקה.

<מרטין ראפל: לפני מספר שנים, הפדרציה היהודית של צפון אמריקה ביחד עם המרכז הירושלמי לענייני ציבור, יצרו את היוזמה הבאה: אנו ניקח את הערך הקולקטיבי של יותר מ- 150 פדרציות ברחבי צפון אמריקה, 15 איגודים לאומיים והרבה ארגונים מקומיים הנקראים המועצה לקשרי הקהילה היהודית, וננצל את היחסים שלהם, לא בתוך הקהילה היהודית אלא מחוצה לה.

<מרטין ראפל: בתגובה לתופעת הדה לגיטימציה הזאת, פעולות "רשת פעילות ישראל" מתבססות על מספר גישות, ואמנה רק שלושה מתוכם.

<מרטין ראפל: 1 - אנו פועלים מאחורי הקלעים, אנו לא זוקפים לזכותנו אף ניצחון שלנו במאבק בלגיטימציה, אנו מסייעים לבני בריתנו בתוך המגזרים החלשים, כדי שהם ינצחו במאבקים האלה בשם כולנו.

<מרטין ראפל: 2 - אנו לא מגיבים לכל דבר שאנו רואים, אנו לא יכולים לפתור כל דבר וכל בעיה, אנו מגיבים רק לאותם דברים שלדעתנו יש השלכה משמעותית.

<מרטין ראפל: האופוזיציה היתה רוצה שנגיב על כל דבר שאנו רואים, אבל אנחנו לא עושים זאת.

<מרטין ראפל: 3 - אנו מנסחים את המסרים שלנו בדרכים מאוד מגוונות.

<מרטין ראפל: אנו דנים בעניין הישראלי-פלסטיני, בדרכים שאולי ליבת התומכים שלנו לא יסכימו איתם, אבל לדעתנו אלה דרכים הרבה יותר יעילות על מנת להגיע לאותם מחוזות חלשים.

<מרטין ראפל: במילים אחרות, אנו מתארים מצב מורכב שיש לו שני צדדים ואנו מבטאים את הרגישות שלנו לסבל של שני הצדדים.

<מרטין ראפל: אנו תומכים בשלום ובפיוס, אולם, כשהם אומרים לשלול מישראל, אנו אומרים: "לא, תשקיעו בשלום".

<מרטין ראפל: אנו לא רק מגיבים, אנו לא יכולים רק להגיב לתוקפנות נגדנו.

<מרטין ראפל: יש לנו גם מה שנקרא "מתקפה אסטרטגית", אנו מנסים לנקוט מראש בפעולות מניעה.

<מרטין ראפל: אותה גישה המשמשת אותנו כהגנה נגד המתקפות על ישראל, משמשת אותנו גם במתקפה שלנו.

<מרטין ראפל: אנו מזהים את האנשים בתוך המגזרים הרגישים האלה, הן במגזר הפוליטי והן במגזר הציבורי, שהופכים לשליחים של אותם מסרים שאנו מנסים להעביר.

<מרטין ראפל: לאו דווקא מתוך הממשלה הישראלית וגם לא מההנהגה היהודית, אלא הם צריכים לבוא מתוך המגזרים הרגישים עצמם.

<מרטין ראפל: אנו מצפים לזהות אנשים מכובדים בעלי השפעה סמכותית, שישמשו כדוברים.

<מרטין ראפל: כפי שאמרתי בתחילת דבריי, בצפון אמריקה, בעיקר בארצות הברית וגם תשמעו בהמשך מחברי הקנדי, היא התמיכה בישראל היא חזקה, הן מדינית והן דתית.

<מרטין ראפל: אולם, יש לנו אמרה שאומרת: "גרם של מניעה, שווה לקילוגרם של תרופה".

<מרטין ראפל: כך שאנו עובדים מאוד קשה, כדי להבטיח שהתמיכה לא ניתנת רק להיום, אלא מתמשכת לעוד הרבה זמן לעבר העתיד.

<מרטין ראפל: תודה רבה.

יואל רזבוזוב: תודה רבה לך.

<ולדימיר סלוצקר: אני חושב שלא כל אחד בקהילות היהודיות בצפון אמריקה, מבין את רמתה האמיתית של האנטישמיות באירופה.

<ולדימיר סלוצקר: תקנו אותי אם אני טועה, אבל, לדעתי האנשים פשוט לא יכולים לתאר לעצמם את מה שקורה באמת.

<ולדימיר סלוצקר: לדוגמא, אספר לכם סיפור קצר.

<ולדימיר סלוצקר: סגן נשיא הקהילה הגרמנית, אמר כאן בכנסת באחד המפגשים הקודמים, לגבי האנטישמיות, שעל מנת לחבוש כיפה בברלין, אתה צריך להיות מלווה בחוליה של שוטרים ובפרמדיקים.

<ולדימיר סלוצקר: זו הרמה הקיימת בכמה אזורים בברלין.

<מרטין ראפל: ממש לפני שהגעתי לישראל, היתה לנו פגישה עם אירה פורמן, שהוא שליח מיוחד במחלקת המדינה של ארצות הברית, לפיקוח ומאבק באנטישמיות.

<מרטין ראפל: לאחרונה הוא חזר ממסע של ששה שבועות באירופה ונתן לנו דיווח מפכח.

<מרטין ראפל: אני מעריך את מה שאמרת, אנו בקהילה היהודית אמריקאית מודעים לכך ואנו שוקלים כעת פעילות אינטנסיבית יותר ומתמשכת יותר, כמובן בשיתופן של הקהילות היהודיות המקומיות, כי אנו מעולם לא פועלים מעל ראשיהם.

יואל רזבוזוב: תודה רבה.

יואל רזבוזוב: חבר הכנסת אורי מקלב, שהגיש הצעה לסדר בנושא התגברות האנטישמיות.

יואל רזבוזוב: בבקשה.

אורי מקלב: תודה רבה לך, אדוני היושב ראש, על קיום הדיון ועל קיום הדיון המשולב באנטישמיות בכלל והיהודים שחזרו מבית הכנסת - - -

יואל רזבוזוב: לא היית כאן, אבל דיברנו עם השליח בשידור ישיר, התעדכנו.

אורי מקלב: בטח דרשתם בשלומו.

אורי מקלב: אנחנו באמת קיימנו דיון כאן בכנסת, דיון מיוחד, אנחנו גם העברנו לוועדה שתדון ותמשיך לדון במקרה שהיה באוסטרליה.

אורי מקלב: כל אירוע וכל תופעה של אנטישמיות אנחנו מגנים ואנחנו מוקיעים, אבל להתקפה שהייתה בסידני היו כמה פרמטרים שהפכו את זה לאירוע חמור, גם בגלל שהאירוע הזה היה ללא התגרות, הוא היה אירוע מתוכנן, מארב שהוקם ליהודים שחוזרים מבית הכנסת.

אורי מקלב: הם לא הצליחו עם קורבן אחד, אז הם עשו את זה לכמה קורבנות אחרים שהיו שם.

אורי מקלב: התופעה הזאת, שהסביבה לא גינתה ולא הגיעו להגנה, היא גם תופעה חמורה מאוד, ואנחנו רואים שזה חלק, זה נותן מצע ותפאורה טובה להתקפות, ויותר מכך, שממשלת אוסטרליה לא גינתה את זה, לפי עניות דעתנו, מספיק בתוקף.

אורי מקלב: השר בנט, שענה מטעם הממשלה בהצעה לסדר בדיון בכנסת בשבוע שעבר, אמר שהוא פנה באמת לגורמים הממשלתיים באוסטרליה והם טענו שזה לא אופייני כרגע לאוסטרליה, זו תופעה די נדירה.

אורי מקלב: אנחנו לא בטוחים בכך, אנחנו רואים שהתופעה הזאת משתלבת בתוך שלל אירועים שקיימים בכל העולם.

אורי מקלב: ואני באמת מברך אתכם ומוקיר אתכם, הנציגות מארצות הברית, אירופה, קנדה, שבאתם היום לדיון הזה, זה מעצים את הטיפול ואת הצורך להוקיע את התופעה הזאת של אנטישמיות בעולם בכלל.

אורי מקלב: אנחנו קיימים כבר אלפי שנים ואנחנו עדיין לא יודעים מדוע התופעה הזאת של אנטישמיות קיימת.

אורי מקלב: זה אחד הדברים שאנחנו לא יודעים מדוע זה קיים ואין שום אומה בעולם שעברה את מה שהיהודים עברו במשך אלפי שנים.

אורי מקלב: ולא עזר שום דבר, זה לא היה משנה, כשהיינו עשירים היו תופעות של אנטישמיות, כשהיינו עניים היו תופעות אנטישמיות, כשהיינו מעורבים בשלטון היו תופעות אנטישמיות וגם כשהיינו מכונסים בתוך עצמנו היו תופעות אנטישמיות.

אורי מקלב: לא היה שום דבר שמנע תופעות אנטישמיות.

אורי מקלב: הקומוניסטים החליטו שאנחנו קפיטליסטים והגרמנים טענו שאנחנו קומוניסטים והיום שונאים אותנו בגלל שאנחנו כאילו רודפים אולי את הפלשתינאים, שהם רודפי שלום ואנחנו לא רודפי שלום.

אורי מקלב: זו תופעה שקיימת.

אורי מקלב: וגם מופיע בהלכה, וידוע בהלכה שעשו שונא ליעקב.

אורי מקלב: למה זה הלכה?

אורי מקלב: כי ידוע שקיים דבר כזה.

אורי מקלב: הלכה, לפעמים זה יכול להיות בלי סיבה.

אורי מקלב: אבל אנחנו יודעים שבגלל הדבר הזה אנחנו חייבים לטפל בעניין הזה ביתר שאת, מכיוון שהשוני בין מה שקרה פעם להיום, שהיום מנסים לכסות על הדברים האלה.

אורי מקלב: היום מנסים להגיד שהתופעה הזאת לא קיימת, היום הולכים להגיד שתופעה כזאת וכזאת היא בשוליים, מנסים להמעיט מהמספר, כל מדינה מנסה, זה חשוב שהיא מנסה, להמעיט ממספר האירועים שיש בה, ואנחנו צריכים לעמוד פה וכן להציף את הנושאים האלה, להגיד שהתופעה הזאת קיימת, היא מתגברת.

אורי מקלב: אנחנו דורשים ממדינות שיחוקקו חוקים מיוחדים לתופעה האנטישמיות, שלא יהיה רקע, כפי שראינו בתופעה האחרונה ובתופעות אחרות, שהסביבה לא מספיק מגנה את זה, היא לא מספיק מוקיעה את הדברים האלה, ואנחנו חושבים שהתופעה הזאת צריכה לקבל מענה הרבה יותר חריף.

אורי מקלב: אני לא פרופסור לקרימינולוגיה וגם לא דוקטור, אבל ידוע שתופעות של פשע, קרימינולוגיות, קורות לפעמים בגלל שקורית תופעה אחת, פשע אחד מביא לתופעה שנייה.

אורי מקלב: אם יש שוד בנקים, אז אנחנו יודעים שעכשיו זו תהיה תופעה שתתגבר.

אורי מקלב: אם מישהו יעשה שוד בנק באופנוע, אז עוד כמה יחקו אותו בעניין הזה, זו תופעה שקיימת.

אורי מקלב: אנחנו לא רואים את התופעה הזאת של אנטישמיות כתופעת פשע רגילה, שאם היא קיימת, אז אולי לא כדאי לדבר עליה, אלא אנחנו חושבים שהדבר הזה נגרם בגלל שמנסים להצניע אותה, בגלל שמנסים להגיד שהיא תופעה חריגה.

אורי מקלב: אנחנו צריכים להציף את הדבר הזה.

אורי מקלב: אנחנו יודעים שהתופעות של אנטישמיות הן אלה שאולי שתרמו לשרידות של האומה היהודית, בגלל שתמיד מישהו דאג להגיד שאנחנו יהודים, אף פעם לא נתנו לנו להיטמע בתוך אומות העולם.

אורי מקלב: התופעות האנטישמיות היו גורם שהחזיקו את היהודים ולא נתנו להם להתערות בתוך אומות העולם, אבל התופעה הזאת של התבדלות, בגלל שאנחנו יהודים, אנחנו צריכים לעשות, אנחנו צריכים לדאוג שבאמת יהודי יהיה יהודי, שהיהודים יישארו יהודים, לא שאחרים יעשו את זה.

אורי מקלב: אנחנו יודעים לדאוג לעצמנו בכל הדברים, גם בדבר הזה.

אורי מקלב: שאף אחד לא ידאג לזה שאנחנו יהודים, אנחנו צריכים לעשות את זה.

אורי מקלב: ואתם, או מדינות העולם, באירופה, בארצות הברית, בקנדה, התפקיד שלכם למנוע, להוקיע, לחוקק חוקים בעניין הזה.

אורי מקלב: ואם אנחנו קצת הועלנו בדיון הזה, והיה זה שכרנו.

יואל רזבוזוב: תודה רבה לחבר הכנסת מקלב.

יואל רזבוזוב: ניתן עכשיו את רשות הדיבור לאלי רינגר, ראש הקהילה היהודית בבלגיה.

<אלי רינגר: (אומר דברים באנגלית, להלן התרגום החופשי) כל מה ששמעתי כאן הוא מאוד חשוב.

<אלי רינגר: כמדינתם של היהודים בכל רחבי העולם, אנו משפחה אחת גדולה.

<אלי רינגר: אם מישהו פוגע בנו בחלק הזה, כל אחד גם אם הוא מתגורר באוסטרליה, מרגיש את אותו כאב.

<אלי רינגר: אנו מנסים באירופה לסייע מידי פעם להסברה הישראלית, שכפי שנאמר קודם, ברגע זה לא במיטבה.

<אלי רינגר: אנחנו לא מקצועיים, ולדעתי יכול להיות שזה לא "בריא" שנהיה נציגי ישראל בתפוצות.

<אלי רינגר: אני חושב, שישראל אכן צריכה להגביר ולשפר את היכולות שלה על מנת לשווק נכון את ההסברה.

<אלי רינגר: אנו יכולים רק לעזור, מפעם לפעם, מאחורי הקלעים.

<אלי רינגר: השאלה שלי היא, בזמן שישראל לצערנו נמצאת בגולת הכותרות השלילית, האם יהיה זה נכון שהיא תהיה הנציגה, בעניין כל מה שחשוב וכל הבעיות באירופה או באמריקה?

<אלי רינגר: האם זו אסטרטגיה טובה?

<אלי רינגר: אני חושש שמידי פעם, בגלל שישראל לצערנו לא כל כך "קלה", אם היא תתערב יותר מידי, הם יגידו: "זה שוב ישראל, אנחנו לא אוהבים אותה".

<אלי רינגר: יכול להיות שזה לא מאפשר את התגובה החיובית כפי שצריך להיות.

<אלי רינגר: יכול להיות שאנו צריכים להבין, שבאירופה באמריקה ובכל העולם, קהילות החוץ צריכות להיות חזקות יותר ובכל פעם שאנו צריכים את הסיוע של ישראל, כמובן שאנו נבקש זאת ואני בטוח שהיא גם תסייע.

<אלי רינגר: זאת במידה ויש לנו בעיה עם נושא השחיטה והמילה.

<אלי רינגר: בשבוע שעבר נערך כנס גדול בבית כנסת אירופאי, ואני הייתי בין הדוברים.

<אלי רינגר: נאמרו שם דברים קשים על כך שצריך להעלות לדיון את כל נושא הגזירות, לגבי השחיטה והמילה, אבל, על מנת לסייע לנו, ישראל צריכה לנסות ולקחת את היוזמה, ולשמש כדוברת של היהדות הבינלאומית.

<אלי רינגר: אני לא יודע אם כרגע זה דבר טוב, בואו ננסה להתאחד יותר כדי שאפשר יהיה לפעול.

<אלי רינגר: כמובן, שצריך שהיו לנו קשרים עם הרשויות הישראליות ובכל פעם שנצטרך עזרה, אני בטוח שאתם תסייעו לנו ברצון.

<אלי רינגר: תודה רבה לכם.

יואל רזבוזוב: תודה רבה.

<מאיר חביב: (אומר דברים באנגלית, להלן התרגום החופשי) כבוד היו"ר, אני חייב לומר לך שראש הממשלה, בנימין נתניהו, שוחח בישיבה הקודמת עם הנשיא הולאנד, בנושא השחיטה.

יואל רזבוזוב: כן, חשוב לציון.

יואל רזבוזוב: לינדה קיסלוויץ, קנדה, בבקשה.

<לינדה קיסלוויץ: (אומרת דברים באנגלית, להלן התרגום החופשי) תודה, אני מאוד שמחה וגאה להיות פה.

<לינדה קיסלוויץ: אני מנכ"לית מגבית קנדיה, UIA, שזה ארגון בקנדה המייצג 10 פדרציות מחוף אל חוף, שהרי אנו מדינה גדולה.

<לינדה קיסלוויץ: אנו מדינה פעילה בתחום הפוליטיקה, ויש בה בערך 390,000 יהודים שחלקם חיים במרכזי הערים הגדולות וחלקם בחיים בקהילות אזוריות קטנות שבהן יש בין 500 ל- 2,500 יהודים.

<לינדה קיסלוויץ: הקהילה הגדולה שלנו היא טורונטו, עם 200,000 יהודים בקירוב והיא קהילה מפותחת ופעילה.

<לינדה קיסלוויץ: אני יכולה לומר, שכמו לחברינו בארצות הברית, אולי גם במדינות נוספות, יש לנו קהילה יהודית מאוד שמרנית ומסועפת, עם מסורות ציוניות מאוד חזקות, העוסקות בפיתוח קשרי הידידות עם ישראל.

<לינדה קיסלוויץ: אנו שמחים לראות את התבנית החדשה המתפתחת בקשרי ישראל והתפוצות.

<לינדה קיסלוויץ: כראיה לכך, יוזמת הממשלה החדשה המתפתחת בין הסוכנות היהודית, הממשלה וארגונים בלתי ממשלתיים ברחבי העולם, על מנת לבדוק מה אנו יכולים לשנות.

<לינדה קיסלוויץ: אמנם זה מדבר על נושא המניעה, אבל, אני מדברת כאן על החינוך משום שלדעתי - ועמיתי יואל רייטמן ידבר על כך יותר לעומק - אנו צריכים לדאוג שהצעירים ישארו קשורים ליהדות ולישראל, אני מאמינה שאתם גם שותפים לדאגה זו, כי לא מדובר רק על הצעירים שלנו אלא גם על הצעירים שלכם.

<לינדה קיסלוויץ: בין אם זה בקמפוסים, זוגות צעירים עם ילדים קטנים בבתי ספר.

<לינדה קיסלוויץ: אם לא נוודא ביחד שהם ידעו מי הם, יכירו את השורשים שלהם, שיהיה להם מושג לגבי המסורת ההיסטוריה ועיקר הזהות שלהם, אזי, יהיה לנו הרבה יותר קשה להתמודד עם כל מיני קשיים ותקריות שאותן אנו חווים בצורות שונות בחלקים שונים בעולם.

<לינדה קיסלוויץ: אנו מאוד מעורבים בפעילויות, כגון " Birhthright", אנו שולחים קרוב ל- 3,000 צעירים בכל שנה, כדי שיתנסו בכל החוויה של Birthright .

<לינדה קיסלוויץ: אנו מעורבים גם במספר קמפוסים בקנדה, ביחד עם תכניות "הילל" המנסות לגייס ולקרב את הצעירים, .

<לינדה קיסלוויץ: אנו מבינים שזה חלק מתהליך ומהחינוך על מנת לשמור את האחדות שבין הקהילות בתפוצות לבין ישראל.

<לינדה קיסלוויץ: אני רוצה לחזור ולומר, שאנו מאוד שמחים לראות כיצד היוזמה החדשה של הממשלה יוצאת לדרך, דרך המשרד לענייני תפוצות, ביחד עם השר נפתלי בנט וראש הממשלה בנימין נתניהו, אשר נפגש ושוחח עם כולנו כשהיינו כאן בשבוע שעבר.

<לינדה קיסלוויץ: והוא אמר בצורה מאוד ברורה, כיצד ממשלת ישראל מתחייבת לראות בכך כפרוייקט יהודי עולמי.

<לינדה קיסלוויץ: אנו בקנדה, מאוד שמחים להיות חלק מכל זה ומקדמים בברכה את היוזמה הזו.

<לינדה קיסלוויץ: תודה רבה.

יואל רזבוזוב: תודה רבה.

יואל רזבוזוב: אנחנו נשמע עכשיו את נציג משרד החוץ, גדעון בכר, בבקשה.

<גדעון בכר: תודה, אדוני היושב ראש.

<גדעון בכר: אני חושב שכשאנחנו נאבקים באנטישמיות אנחנו צריכים לעשות מאבק מקצועי, וקודם כל, כפי שהזכירו קודם, לא כל דבר הוא אנטישמיות ואנחנו צריכים לכוון את הפעולה שלנו נגד האנטישמים ולא נגד דברים אחרים.

<גדעון בכר: זו נקודה ראשונה.

<גדעון בכר: נקודה שנייה, אנחנו צריכים לדעת איפה יש אנטישמיות.

<גדעון בכר: זה נכון שאנטישמיות מצויה בכל מקום בעולם, אבל לא בכל מקום היא שווה.

<גדעון בכר: הבעיה הגדולה ביותר שלנו היום היא באירופה, בעיקר באירופה המערבית, במדינות האיחוד האירופאי, לשם אנחנו צריכים לכוון את המאמצים שלנו.

<גדעון בכר: ביום שישי התפרסם סקר חשוב ביותר, שמי שלא קרא אותו אני מאוד ממליץ לקרוא אותו וללמוד אותו, של הסוכנות לזכויות יסוד של האיחוד האירופי, ה-FRAF, Fundamental Rights Agency , שראיין 6,000 יהודים באירופה שמייצגים 90% מאוכלוסיית היהודים באירופה, למעלה ממיליון איש והתוצאות הן, אני מקריא כמה דברים בכללי: 75% מהנשאלים אומרים שהאנטישמיות החריפה בחמש השנים האחרונות; 65% אומרים שהאנטישמיות היא בעיה; 23% אומרים שהפלו אותם בשנה האחרונה; 75% אומרים שהאנטישמיות באינטרנט היא בעיה גדולה, וזה עוד נושא שאנחנו חייבים לדון בו, כיצד נאבקים באנטישמיות באינטרנט, כי זה מקור ראשי ומרכזי היום לאנטישמיות בעולם בכלל; 26% חוו תקרית אנטישמית בשנה האחרונה.

<גדעון בכר: 26%, אם אנחנו אומרים שהסקר מכסה יותר ממיליון איש, מדובר במאות אלפים; 4% חוו אלימות פיזית; 3% דיווחו על מקרה של ונדליזם.

<גדעון בכר: אלה המספרים.

<גדעון בכר: אני מברך על כך שהאיחוד האירופאי, היה לו האומץ והעוז לעשות את הסקר הזה, זה סקר חשוב שאנחנו יודעים שיתבצע עכשיו כל חמש שנים.

<גדעון בכר: עוד כמה נקודות קטנות.

<גדעון בכר: לא דיברנו רבה על הנושא של השחיטה, שחיטה כשרה.

<גדעון בכר: הזכרנו הרבה את ברית המילה, אבל, רבותיי, כבר בחמש מדינות באירופה אסור היום לבצע שחיטה כשרה.

<גדעון בכר: בלי שחיטה כשרה ובלי ברית מילה אין חיים יהודיים באירופה.

<גדעון בכר: אלה שתי אבני היסוד של העם היהודי.

<גדעון בכר: אם יוזמות למניעת שחיטה ולמניעת ברית מילה יתקבלו באירופה, מי שיקיים אותם יהיה פושע באירופה.

<גדעון בכר: האם זה מה שאנחנו רוצים?

<גדעון בכר: לא, בוודאי שלא.

<גדעון בכר: אלה דברים שהם מאוד חשובים.

<גדעון בכר: מה שאני רוצה להגיד עוד, שמי שאחראי, קודם כל למאבק באנטישמיות, זה הממשלות שבקרבן יש את הקהילות היהודיות, הם אלה שאחראים.

<גדעון בכר: היהודים שחיים שם הם אזרחים של המדינות האלה, לממשלות האלה יש הכי הרבה כוח להיאבק באנטישמיות, בחקיקה, באכיפה, בחינוך, בלהעלות את המודעות, בלייצר אפשרות לאנשים ללכת ולהתלונן על דברים.

<גדעון בכר: הרוב המכריע של יהודים שחווים תקרית אנטישמיות לא הולכים בכלל להתלונן וזה מקור לפער עצום בנתונים לגבי מצב האנטישמיות.

<גדעון בכר: עוד שתי נקודות.

<גדעון בכר: סולידריות בין הקהילות היהודיות ובין מדינת ישראל והעם היהודי.

<גדעון בכר: זה קריטי.

<גדעון בכר: אני מקבל את מה שאמר פה מר סלוצקר, שחייבת להיות תמיכה גדולה מאוד מהיהדות של צפון אמריקה ביהדות באירופה וכמובן שלנו, של מדינת ישראל.

<גדעון בכר: אנחנו חייבים, כדי לטפל בבעיה, להפנות יותר משאבים, אנחנו כמדינת ישראל.

<גדעון בכר: לא יכול להיות שכוח האדם שמוקדש לתופעת האנטישמיות הוא אפסי והתקציבים הם כל כך מינימליים כשהתופעה היא כזאת גדולה.

<גדעון בכר: לכן אני חושב, מבחינתי המסר העיקרי, אפשר להיאבק באנטישמיות, חייבים להפנות לזה יותר משאבים ותשומת לב.

<גדעון בכר: תודה רבה.

יואל רזבוזוב: תודה רבה.

יואל רזבוזוב: אם 75% חושבים שבחמש שנים האחרונות האנטישמיות גברה, אם כל יהודי רביעי באירופה חווה מקרה של אנטישמיות, אני חושב שהנתונים מאוד מאוד לא טובים ולא סתם אנחנו מנהלים כאן את הדיון הזה וזו באמת תופעה שאנחנו לא יכולים להישאר, כמו שאמרתי בהתחלה, אדישים, ואנחנו באמת נמצאים באיזה שהיא מצוקה.

יואל רזבוזוב: אני חושב שבסופו של דבר הצוות המקצועי יושב במשרד החוץ, משרד התפוצות, צריך לגבש תכניות.

יואל רזבוזוב: אנחנו מצפים מכם לקבל תכניות ממוקדות איך אנחנו פותרים את הבעיה הזאת.

יואל רזבוזוב: אני מבין שזו בעיה גדולה וזה לא פשוט, אבל אנחנו כחברי כנסת ניתן לכם את כל הגיבוי ואנחנו לא צריכים לחסוך פה בתקציבים, אלא צריכים לתת פה, נכון להיום, מענה הכי טוב לבעיה הזאת.

יואל רזבוזוב: הנתונים האלה עוד לא התפרסמו, אבל אלה נתונים מאוד מאוד מדאיגים.

יואל רזבוזוב: יעקב חגואל, ההסתדרות הציונית העולמית, בבקשה.

יואל רזבוזוב: ממש בכמה משפטים.

<יעקב חגואל: ברכות ליושב ראש על הדיון.

<יעקב חגואל: אני רוצה להוסיף עוד נתון אחד מאותו סקר.

<יעקב חגואל: יש בו הרבה מאוד נתונים, אבל נתון אחד שהכאיב לי מאוד, 82% מהיהודים שנפגעו במקרה אנטישמיות לא דיווחו על זה בכלל.

<יעקב חגואל: זה נתון חשוב ונתון יסוד.

<יעקב חגואל: כי אנחנו כבר מתרגלים, אנחנו כבר מגישים את הלחי השנייה ואנחנו מתעלמים וזו רעה חולה גדולה.

<יעקב חגואל: אני רוצה לומר לכם שלפני שבועיים, כשקרה האירוע באוסטרליה, אני לא הופתעתי.

<יעקב חגואל: לא הופתעתי, לא רק כי אני יודע ואני מקבל כל בוקר מקרי אנטישמיות מתוקף תפקידי לאי-מייל, ולא הופתעתי כי זה לא אירופה, כי יש אנטישמיות לא רק באירופה, לא הופתעתי כי קראתי נתונים בסוף שנה שעברה, שפרסמה הקהילה היהודית באוסטרליה, שדיברו על 547 אירועי אנטישמיות שקרו באוסטרליה במהלך 2012.

<יעקב חגואל: ברגע שקורים כל כך הרבה אירועים אנטישמיים אני לא מופתע שבסוף יש אירוע אלים כזה, קשה כזה, ולנו אסור לנו להתעלם, לא מטוקבק באינטרנט בנושא אנטישמי ולא מגרפיטי בחוצות העיר.

<יעקב חגואל: כל דבר נגמר בסוף, זה מדרון חלקלק שנגמר בסוף ברצח של יהודים, כמו שלא הופתעתי מאותו פיגוע אנטישמי שקרה בטולוז.

<יעקב חגואל: כי הכתובת היא על הקיר ולצערנו העולם מתעלם והדבר הראשון שאנחנו צריכים לעשות, אדוני היושב ראש, זה להעלות את הדברים למודעות.

<יעקב חגואל: להעלות את הדברים למודעות דבר ראשון בקרבנו, בקרב עם ישראל, בקרב ראשי הקהילות.

<יעקב חגואל: כן, אני מודיע לכם, בתוקף תפקידי אני נפגש עם הרבה מאוד ראשי קהילות, ואנשים טומנים את ראשם בחול.

<יעקב חגואל: אנחנו צריכים להעיר את העולם ודבר ראשון את הקהילות היהודיות.

<יעקב חגואל: אני רוצה לומר פה עוד נתון אחרון שהוא נתון ברור, שבשנה האחרונה, בשנה שחלפה, ב-2012, היו יותר מקרים אנטישמיים אלימים ב-30% יותר מ-2011.

<יעקב חגואל: זה נתון, אלה עובדות, ואני מדבר פה על אלימות אנטישמיות, לא מדבר על טוקבק, לא מדבר על גרפיטי, מדבר על אלימות.

<יעקב חגואל: אני חושב שכמו שאמר פה חבר הכנסת לפני כן, זה לא גל, אנחנו מדברים פה על עשור, לא על יומיים ולא על שנתיים, על עשור שמקרי האנטישמיות האלימים עולים ואנחנו צריכים לעשות פה משהו.

יואל רזבוזוב: תודה רבה.

יואל רזבוזוב: אני מסכים איתך שצריך להביא את זה למודעות הציבורית, במיוחד גם כאן בישראל ולא רק בחו"ל.

יואל רזבוזוב: כאן אני חושב שכדאי לנו לפנות לתקשורת.

יואל רזבוזוב: אתם יודעים שהדעה הציבורית, ברגע שהציבור יודע והתקשורת תפרסם זאת, זה מניע את הפוליטיקאים לשים יותר גז בנושא.

יואל רזבוזוב: כאן אני פונה באמת לתקשורת להציף את הנושא הזה, כי זה נושא חשוב לקיום העם היהודי, אני חושב, וזו באמת בעיה קיומית ומאוד מאוד חשוב לתת לזה דגש.

יואל רזבוזוב: עכשיו אנחנו ניתן את רשות הדיבור לג'ואל רייטמן מקנדה, בבקשה.

<ג'ואל רייטמן: (אומר דברים באנגלית, להלן התרגום החופשי) אדוני היו"ר, חברי הוועדה, אורחים נכבדים.

<ג'ואל רייטמן: אנו מאוד גאים להיות כאן, במדינת היהודים, ישראל.

<ג'ואל רייטמן: אני מייצג כאן את הפדרציה היהודית של קנדה, UIA , או כפי שאתם מכירים אותה, מגבית קנדה או בעצם את זרוע ההסברה שלה, המרכז לענייני ישראל והיהדות (CIJA), שהוא חוד החנית בבניית התמיכה בישראל, בקנדה.

<ג'ואל רייטמן: ברצוני להזכיר לכל אחד ואחד מכם, שהיום הוא יום השנה לליל הבדולח והיום הוא גם יום זכרון.

<ג'ואל רייטמן: היום אנו נזכור את כל משפחות היהודים שנספו.

<ג'ואל רייטמן: אני מדבר אליכם כקנדי גאה, כי יש דבר טוב להיות היום בישראל וזה העובדה שקנדה ממשיכה להיות חברתה הקרובה ומאוד נאמנה לישראל.

<ג'ואל רייטמן: למרות החברות, קיימים אתגרים, כמו למשל: החרמה, משיכת השקעות, סנקציות, כינוסים של תנועות אנטי ציוניות ואנטישמיות.

<ג'ואל רייטמן: בעוד שחרם נגד יהודים אינדיבידואלים נחשב כמחוץ לתחום בקנדה, יש מספר מטריד של פעילים, הקוראים לנקוט בצעדים האלה כנגד מדינת היהודים.

<ג'ואל רייטמן: מנקודת מבטה של יהדות קנדה, זה לא רק איום על החברים והמשפחות שלנו בישראל.

<ג'ואל רייטמן: אנטי ציוניות כזו, מהווה נסיון להגביל את החופש שלנו כיהודים קנדים.

<ג'ואל רייטמן: אנחנו אולי גרים בטורונטו ולא בתל-אביב, אבל, אנו רואים את גורלנו בלתי ניתן להפרדה.

<ג'ואל רייטמן: אם יבוא יום שלעמוד בפומבי בצד ישראל יהיה בלתי חוקי בקנדה, זה יהיה היום שבו יהודי קנדה כבר לא יהיו חופשיים יותר לחיות כיהודים.

<ג'ואל רייטמן: האתגרים האלה הם לא ייחודיים לקנדה, אולם, האופן שבו הקהילה היהודית בקנדה הגיבה, לא שווה כלום.

<ג'ואל רייטמן: קיימים חמישה ממדים לגישה שפיתחנו, אשר נפרסו ביעילות, שאותם הייתי רוצה לשתף אתכם.

<ג'ואל רייטמן: לפני עשר שנים, לאחר מחקר ממושך שהתבסס על נסיוננו, השקנו את שיטת ההסברה הנקראת "שיתוף ערכים", שזה התאמת המסר שלנו לאינטרסים והשקפת העולם של קהל היעד שלנו, קנדים לא יהודים בעמדות השפעה, תוך שימת דגש על הערכים המשותפים לישראלים ולקנדים: חופש, פלורליזם, ערכי משפחה ודמוקרטיה.

<ג'ואל רייטמן: פתחנו את הדלת לדיון מהותי יותר במסרים פרו-ישראלים, מסרים שלעולם לא היינו מצליחים להשיג אם לא היינו מראים תחילה את הישראלים כאנושיים, על ידי שיתוף התרבות הישראלית, אהבת המשפחה והמחוייבות לחופש.

<ג'ואל רייטמן: אסטרטגיית "שיתוף ערכים" פועלת, הוכחה לכך היא התמיכה הבלתי מעורערת במדינת היהודים, בפורומים כמו האו"ם וארגון המדינות המתועשות.

<ג'ואל רייטמן: אני שמח שמותג היוזמה שממשלת ישראל התחייבה אליו, היתה בו מעט השראה של "שיתוף ערכים", לאחר שהגישה הזו אומצה על ידי "פרוייקט ישראל", המשתף איתנו פעולה במחקר שלנו.

<ג'ואל רייטמן: אכן, האסטרטגיה שלנו ממשיכה לשמש כמודל סופי להסברה הפרו-ישראלית ברחבי העולם.

<ג'ואל רייטמן: פעלנו כדי להבטיח שבקנדה, התמיכה בישראל מתעלה על הקווים המפלגתיים ואינה משליכה אל אף אידיאולוגיה פוליטית.

<ג'ואל רייטמן: ידוע לכול, שראש ממשלת קנדה סטיבן הרפר והמפלגה השמרנית בקנדה, תומכים נלהבים של ישראל.

<ג'ואל רייטמן: אולם, מפלגות השמאל והמרכז הראו תמיכה יוצאת מן הכלל גם במדינת היהודים, בכל הנושאים החשובים, כולל: הגברת הסנקציות על אירן, ולהתנער מהחרמות, משיכת השקעות ועיצומים נגד ישראל.

<ג'ואל רייטמן: המפלגות הליברליות והסוציאליסטיות, תומכות להפליא בישראל, פרט למיקרים נדירים.

<ג'ואל רייטמן: רמת האנטי ציונות, אשר מרימה ראש במפלגות השמאל באירופה, כשלה מלהגיע לקנדה.

<ג'ואל רייטמן: אנו נמשיך ונבטיח, שיחסי קנדה ישראל יישארו חזקים גם בדורות הבאים, בלי קשר למי שנמצא בממשלה.

<ג'ואל רייטמן: אנו רוצים להדגיש, שהקהילה היהודית היתה תרומה היסטורית לפיתוח קנדה והיא ממשיכה להיות מובילה בחברה האזרחית הקנדית.

<ג'ואל רייטמן: בכך, אנו פונים לחברינו הקנדים, לא רק כיהודים אלא כקנדים.

<ג'ואל רייטמן: זה קריטי במצב מתמשך, ללא קשר לישראל אלא לגבי מה שאני בטוח הרבה מכם מודעים לכך, הקהילה היהודית בקוויבק עומדת בפני איום על חופש הדת שלה, בצורה של חוק מחוזי האוסר על לבישת סמלי דת, כולל חבישת כיפה ע"י עובדי מדינה.

<ג'ואל רייטמן: אנו פועלים אסטרטגית כנגד מה שנקרא "אמנת הערכים של קוויבק", תוך כדי שימת דגש שזה מאיים לערער מאוד קהילה שהיא מבקשת לעגן.

<ג'ואל רייטמן: התפקיד שמשרד החוץ הישראלי מילא כשותף המפתח שלנו, יוזמות התמיכה שתיארתי קודם, הועברו לארגונים המקורבים למשרדי ונציגי ממשלת קנדה, בשמם של כ- 400,000 יהודים.

<ג'ואל רייטמן: על כך אני אומר "דיינו".

<ג'ואל רייטמן: בשם מגבית קנדה והמרכז לענייני ישראל והיהודים, אני אומר תודה רבה.

יואל רזבוזוב: תודה.

יואל רזבוזוב: אנדרו קושנר, בקצרה.

<אנדרו קושנר: (אומר דברים באנגלית, להלן התרגום החופשי) אני סגן נשיא הפדרציה היהודית של לוס אנג'לס וחבר בפדרציות היהודיות של צפון אמריקה.

<אנדרו קושנר: אנו גאים להיות כאן כחלק מהאסיפה הכללית של הפדרציות.

<אנדרו קושנר: אדוני היו"ר, התכבדנו לארח אותך בלוס אנג'לס בתחילת השנה, כחלק ממשלחת של חברי כנסת, שבאו ללמוד על חיי היהודים בצפון אמריקה.

<אנדרו קושנר: כפי שראית, בלוס אנג'לס יש לו קהילה מאוד מגוונת וחזקה ואנו בורכנו בכך שאין לנו הרבה עימותים בנושאים שהועלו כאן.

<אנדרו קושנר: יש לנו ראש עיר יהודי, וראש אגודת הסטודנטים באוניברסיטה הגדולה שלנו, הוא יהודי חובש כיפה.

<אנדרו קושנר: אולם, עלינו גם לזכור שבעבר הלא רחוק בלוס אנגלס, בשנת 1999, נכנס אדם חמוש למרכז הקהילה היהודית וירה בחמשה אנשים, על רקע אנטישמי.

<אנדרו קושנר: בשנת 2002, היה פיגוע ירי בדלפק הקבלה של חברת אל-על בנמל התעופה שלנו.

<אנדרו קושנר: לכן, אנו יודעים שלמרות שיש לנו הרבה מאוד סיבות להגיש נוח ובטוח בקהילה היהודית שלנו, אנו יודעים שעלינו לתת עדיפות לנושא הביטחון וכך אנו עושים.

<אנדרו קושנר: אנו עושים זאת במספר דרכים, אנו עובדים בשיתוף פעולה הדוק עם רשויות אכיפת החוק.

<אנדרו קושנר: לאחרונה השקנו יוזמה לחיזוק האבטחה בבתי הכנסת שלנו והמוסדות הקהילתיים.

<אנדרו קושנר: אנו גם עובדים קשה דרך מוסדות החינוך שלנו, הן יהודים והן לא יהודים.

<אנדרו קושנר: לבסוף, אנו מביאים לישראל אנשים שאינם מהקהילה היהודית, כדי שהם יבואו ויבינו את המורכבות של מדינת ישראל.

<אנדרו קושנר: תודה לכם, שנתתם לי את הכבוד להיות כאן ולומר את דבריי.

יואל רזבוזוב: תודה.

יואל רזבוזוב: אנחנו לקראת הסיום, חרגנו חצי שעה מהזמן, אחרון הדוברים, אבי אסולין, חבר האספה הלאומית הצרפתית, בבקשה.

<אבי אסולין: קצר.

<אבי אסולין: (מדבר בצרפתית).

<מאיר חביב: (מתרגם): רצינו להודות לכם, לברך את כולם, את מישל גורארי על כל הארגון הזה.

<מאיר חביב: שמעתי את כולם, קשה לדבר אחרי כולם, אין לי הרבה להגיד, אז אני אקצר.

<מאיר חביב: אבל יש לי הרושם שהאנטישמיות הולכת להימשך עוד שנים ואפילו מאות שנים.

<מאיר חביב: אתם אנשים שבאים מכל אירופה, אתם המגן נגד האנטישמיות.

<מאיר חביב: אני נבחר בתקופה, על ידי ערבים, גויים וכדומה, ויושב בוועדת חוץ וביטחון, סגן נשיא ארגון הידידות בפרלמנט.

<מאיר חביב: 577 חברי פרלמנט באספה הלאומית ואנחנו מעט מאוד להגן על ישראל, להיפך, יש המון פרו פלשתינאים, כפי שאתם יודעים, הדת המוסלמית הולכת להיות הראשונה בצרפת, אני יוצא מהחברה האזרחית - - - אני מסיים, צריך להיאבק כל הזמן.

<מאיר חביב: הנאצים התחילו, הימין הקיצוני המשיך, קודם כל זה היה ימין קיצוני, היום יש מסכה וזה אנטי ישראליות, הם מסתירים את זה.

<מאיר חביב: היה אילן חלימי, היה הרצח בטולוז, היה בסידני היום, זה הולך להיות יותר ויותר גרוע.

<מאיר חביב: האנטישמיות בכל מקום.

<מאיר חביב: צריך להיאבק בו, להתחיל בשחיטה ובברית המילה.

<מאיר חביב: כתבתי לשר הפנים, מנואל וייס והנשיא אמר שאסור, לפני יומיים הוא אמר שאף אחד אחרי ה - - - לא צריך לדאוג ואף אחד לא - - - המאבק צריך להימשך, תודה רבה.

<מאיר חביב: האינטרנט גם נורא חשוב.

יואל רזבוזוב: תודה רבה.

יואל רזבוזוב: ובאמת כל הכבוד לכם על מה שאתם עושים.

יואל רזבוזוב: חברים, תודה לכם על הדיון הזה.

יואל רזבוזוב: מי שלא הספיק לדבר, אני נורא מצטער, כי באמת חרגנו חצי שעה מהזמנים.

יואל רזבוזוב: כולם רצו לדבר, ואני חושב שהיה דיון ממצה.

יואל רזבוזוב: לסיכום, הוועדה מוקיעה את האירוע האנטישמי בסידני ומאחלת החלמה מהירה לפצועים.

יואל רזבוזוב: אמרנו את זה ודיברנו עם הבחור שנפגע.

יואל רזבוזוב: הוועדה מברכת את משרד ההסברה והתפוצות והחוץ ואת הארגונים הפועלים במאבק למניעת האנטישמיות.

יואל רזבוזוב: הוועדה קוראת למשרדי ירושלים והתפוצות והחוץ להעמיק את הפעילות למניעת אנטישמיות במסגרת הקמפוסים.

יואל רזבוזוב: דיברנו על הקמפוסים באוניברסיטאות, בקריאה למדינות העולם להכניס למערכת החינוך תכניות בנושא סובלנות ורב תרבותיות וכן למניעת שנאת זרים ויהודים, לחוקק חקיקה הכוללת ענישה כלפי גורמים אנטישמיים, נורא נורא חשוב.

יואל רזבוזוב: איפה שזה כבר נעשה, כמו בצרפת, להגביר את אכיפת החקיקה במקומות בהם היא כבר קיימת.

יואל רזבוזוב: הוועדה קוראת למשרד החוץ לפעול ברחבי העולם לגינוי האלימות במסגרת כל פעילות אנטישמית.

יואל רזבוזוב: מכל מה שנאמר כאן אנחנו שומעים גם שהיהודים לא מדווחים, שמענו פה נתונים נורא נורא מדאיגים, מפחדים לדבר.

יואל רזבוזוב: שידברו, שיספרו את זה לקהילות, הקהילות יפנו אלינו, אנחנו כאן, בשביל זה אנחנו מדינה יהודית ויש לנו את הכוח ויש לנו את הצבא ויש לנו כלכלה איתנה ואנחנו יכולים לתת מענה ואנחנו ניתן מענה, רק תפנו אלינו.

יואל רזבוזוב: אנחנו נפעיל פה את כל הגורמים הרלוונטיים בשביל להוקיע ולמנוע את התופעה הזאת.

יואל רזבוזוב: שיפנו לרשויות, וחשוב לנו לקבל כל אינפורמציה, כל דבר קטן שנוגע לאנטישמיות, שיגיע לכאן.

יואל רזבוזוב: אנחנו גם קוראים כאן לתקשורת לפרסם, שדעת הציבור בישראל, שיידעו על זה, שילחצו את הפוליטיקאים, ילחצו אותנו, לפעול בנושא, להשקיע בזה, כי זה קיום העם היהודי.

יואל רזבוזוב: תודה רבה, חברים.

יואל רזבוזוב: הישיבה נעולה.